Istor Breiz, 1893/Rann 23 - Wikimammenn\nIstor Breiz, 1893/Rann 23\nJ.-A. Lefournier, 1893 (p. 409-433)\n◄ Ar peoc’h digasset gant ar Roue ; goaleuriou varlerc’h ar brezel (c’huezekvet kanvet). Ar Saozon e Kameled e bro Krozon ; ar markis Pontkallek (seitekvet ha trivec’hvet kanvet). Emgan e Sant-Kast ; hor martoloded (trivec’hvet kanvet). ►\nTEIRVET NOSVEZ VARNUGENT\nVar markiz iaouank Ponkalek,\nKer koant, ker drant, ker kalonek,\nMignon oa d‘ar Vretonet,\nAbalamour ane e deuet, hag etrezo oa bet maget.\nNa livirin ket deoc’h an oll draou digouezet e Frans hag e Breiz pa oe Louis trizek ha Louis pevarzek var an tron. Eur breton mad, an aotrou Kourson, en deuz dastumet kalz skridou euz kuzulerien ar barreziou araog 1789 hag hen deuz ho c’hasset da Bariz evit beza miret gant enor ha diskuez d’an oll pegement a sourci o doa hon tadou koz euz mad ho c’harter. Pegen buhan an den penvidik a sikoure neuze ar re baour. Ne oa espernet netra ganto evit derc’hel ar relijion hag an urz vad er vro. Anat eo dre ze e oa gouarnet mad ar Vreiz araog ar revolusion ; hag eur vro renet mad, a zo eur vro eüruz. Koulskoude, klevet em euz lavaret pa oa Louis XIV roue a Frans, ar Saozon oa deuet e Kamelet, pe Kamaret, e tro Krozon, evit klask kaout ar porz-ze e pelec’h e dijent savet eur c’hastel evit ober beac’h da Vrest, ha kaout evelse da genta ar Vreiz, ha goude-ze ar Frans. Kals batimanchou oa deuet ganto da borz Kamelet. Petra a helle tud Kamelet ha re Grozon ober a enep kement-all ? Koulskoude na chomont ket da zellet oud an enemiet heb leuskel eun ten bennag. Ar bobl en em zastumaz ; re Grozon ha re Kamaret a zeuaz da bidi an Introun Varia Rochemadou, var eur beg douar, a zarr porz Kamelet. En em lakaat a rezont d’an daoulin e treid ar Verc’hez ; ha pa oant savet, e velzont ar Verc’hez Santel ec’h asten he dorn var ar mor, hag he gass a dreon kement ma choumaz al listri saozon var ar zeac’h. Neuze ar Vretoned, o ioual gant al laouenedigez ha leun a fizians e Mam Doue, en em daolaz var ar Saozon, hag ho lazent oll el lec’h hanvet abaoue Maro ar Saozon, hag a hell bep beachour guelet etre Kamaret ha Krozon.\nEn amzer ar rouanet Louis XIII ha Louis XIV, menec’h sant Beneat o deuz kemeret ar boan da skriva istor ar Vreiz, ouspen al labour vraz o doa evit silvidigez an eneou. Dom Jean Maur Audren Kerdrel, ginidik euz a Lanniliz ha priol Abbaty Landevennek, er bloavez 1680, aliet gant an eskop Kemper Fanch Koetlogon, a choazaz menec’h gouiek ha gouest da glask e peb lec’h ar pez a zelle euz an istor-ze. Lakeet da Briol e kouent Redon a choazas Dom Anton Gallois, Dom Jos Rougier, Dom Denis Briant, ha Dom Alexis Lobineau evit furcha ar c’haierou e peb parrez, hag a roaz dezo kement oa dleet evit al labour-ze.\nC’hoant em befe lakaat didan ho taoulagat patrom ar venec’h santel-ze, evit ma teufet da gompren talvoudegez ho skridou ; ken douget oant d’ar studi, karout a reent kement ho bro Breiz ; ha ken leun oant a vertuziou ar relijiuset. Ho gouiegez hag ho aket d’ar studi a greske e kalonou an dud santel-ze ar garantez evit Doue. Trec’hi a reent ar pec’het dre al labour-ze ker braz ; ho iec’het a vihanaë ; ho c’halonou a glanee dre ar studi hag ar beden. An offeren santel, an orœzon, ar brevial, offisou an Iliz, a ree d’ho eneou n’em sevel beteg ho c’hrouer, ha ren a reent eur vuhez divlam hag a binijen. Dom Gallois oe trec’het da genta gant al labour braz-ze hag a varvaz.\nDom Rougier a ouie len an diœssa skridou, na golle morse kalon hag e vije roget pe drouglivet ar paperiou koz. Ho len mad a ree atao ; deuet var an oad, na skuize ket el labour ; krog he unan an hini kenta, he guitaat a ree an diveza. Dom Denis Briant a gave an tu da c’houzout ar virionez var istor hon bro, n’euz forz pegen diœz oe he c’haout. C’hoant da lakaat atao an traou eon hag ar virionez e peb lec’h, ar venec’h he c’hlaske euz ho oll nerz. Dom Lobineau a varvaz en Abbaty sant Jakut er bloaz 1727, d’an oad a eur bloaz ha tri-ugent, goude beza aichuet da skriva istor ar Vreiz, boulc’het gant Dom Gallois. Dom Morice a Beaubois, ginidik euz Kemperle e 1693, a gompozas a nevez istor Breiz.\nAr c’hardinal Rohan a c’houlennaz daou vanac’h evit skriva istor he dud koz. Dom Moris ha Dom Duval oa kasset dezan evit kement-se. Ho labour oe ken ten ma gouezaz klan Dom Duval ; ha Dom Moris a jomaz he unan evit aichui al labour. Skriva a reaz ouspen, istor an Iliz e Breiz, e 1750. Dom Moris en em gavaz ker skuiz en or aichui he bevare leor, ma oe kaset da gemer an œr vad var ar meaz ; mervel a reaz en or zont en dro en he c’houent, d’an oad a 57 bloaz. Manac’h santel, goueziek meurbet. Kement a humilite en devoa, ma renkaz he renerien sellet piz evit gouzout pegen gouest ha pegen desket e oa. Dom Moris oa manac’h en Abbaty sant Melani e Roazon. Istor Breiz oe aichuet gant eur manac’h all, Dom Taillandier. Dom Le Pelletier, manac’h e Landevennec, maro e 1733, en deuz studiet kalz ar brezonek ha skrivet leoriou mad varnezan. Enor d’an aotrou Koetlogon, eskop Kemper ; hen en deuz aliet ar venec’h santel-ze da ober skridou ker talvoudek evit hor bro ! Enor da vugale sant Beneat o deuz, evit senti diouz ho zadou menec’h, labouret kement all ; n’ho deuz klasket nemet gloar Doue hag hini ho bro ; kollet o deuz el labourou-ze yec’het ha buhez, hep beza dic’haouet er bed-man ; maro int heb beza kasset d’ho ginou ar vessel alaouret a enor hag a c’hloar. Maro int menec’h hebken, lod zo kouezet e kreiz ho c’hevridi. Dom Moris a varvaz er bloavez ma oe roet he istor da lenn d’ar Vretonet. An aotrou Le Baud, belek karget euz chapel an dugez Anna, en doa labouret ive, ha skrivet istor Breiz araog bugale sant Beneat. Tud ar bed ive o deuz skrivet divarbenn istor ar Vreiz an aotrou Gui Autret er maner Missirien e kichen Kemper. N’hellan ket rei deoc’h an oll hanoiou. An aotrou Bertrand Rosmadek, eskop Kemper, en deus savet touriou sant Kaorantin hag an aotrou Jos-Mari Graveran, euz ar memez bro Krozon, hag eskop ive e Kemper, pevar c’hant bloaz goude, a aichuaz beg an touriou huelet dre bep a vennek digant tud an eskopty.\nAn aotrou Koetlogon en deus gret ive eun dra gaër ha paduz dre labour menec’h sant Beneat, evit istor Breiz. Epad c’huerc’h bloaz ar venec’h a glaskaz e peb lec’h euz ar Vreiz hag en dro d’hon bro, ar pez a zelle euz he istor. Skrivanourien an amzer a ren breman : Guizot, Thiers, Thierry, Michelet, Quinet, etc., o deuz gret goab euz ar venec’h-ze ; hogen, lakeet int da gaiouadet gant eur bœlek gouiek, an aotrou Gorini, hen deuz diskuezet e oa ar virionez gant ar venec’h, hag ar gaou gant ar goaperien.\nAr c’hapucinet hag ar venec’h Karmez o deuz ive skrivet traou kaër. Gregor euz a Rosternen a oa gouiek var ar brezonek, mervel a reaz e Roskoff e 1750. An tad Joseph, manac’h Montroulez, hag an tad Joseph, manac’h Goayen, o deuz skrivet ive. An tad Cyrille Pennec en deuz skrivet istor ar Folgoat, etc., mervel a reaz e Kastel-Pol e 1649.\nPa varvaz Luis pevarzek, he vab hag he vab-bihan oa dija maro, ha mab he vab-bihan n’en doa nemet pemp bloaz, he voard oa Filip Orleans, he yountr.\nHeman en doa eur vuhez dirollet ha na gemeraz ket evez mad euz ar rouantelez. Mignoun oa d’ar Saozon, hag abalamour d’an dra-ze ne oa ket mignon d’ar Vretoned.\nOber a ree kement a veac’h d’ar Vretoned ma zeuaz c’hoant d’ar reman d’en em zispartia euz ar rouantelez, ha dont evel ma oant araok dimizi an dugez Anna gant ar roue a Frans. An dra-ze oa disklæriet da Filip. Raktal oe paket kals tuchentil, hag etrezo Mont-Louis, Kouedik, Pontkalek ha Talhouet. Ar markiz Pontkalek n’en doa nemet daou vloaz varnugent, en em guzet en doa e ty ar person Berne. Karet oa gant an dud divar ar meaz, hag ar verz a lavar : « Eur paourkez o klask he vouet en deuz he ziskuliet, eur c’houer (eur paysant) n’en defe ket gret, ha pa vije roët dezan pemp kant skoët. »\nDa vouel Maria Anter-Eost e teuaz dragonnet pe jendarmet da gerc’hat markiz Pontkalek.\nPa oant deuet e sall ar presbiter Lignol, ar markiz a gemeraz he bistolen evit tenna varnezo.\nAr person koz en em strinkaz d’he zaoulin o lavarout : En hano Doue hor Salver ! Pa glevaz ar markiz hano hor Salver, taol a reaz kuit ar bistolen, hag en em roaz d’an dragonnet da veza chadennet ; ha kasset oe da Naoned.\nLavaret a rer, pa oa en hent etre an dragonnet, e kavaz bugale parrez Berne o vont d’ar c’hatekiz. Ar reman he gare kalz, hag he verz a lavar c’hoaz : Ho cherissa en defe gret, pennefe he zaouarn ereet,\nPa oe deuet e Naonet, barnet oe d’ar maro evel an aotrounet Mont-Louis, Kouedik ha Talhouet.\nEiz ha seiz ugent, ken euz an noblans, ken euz ar baysantet, a guitaaz neuze ho bro karet evit mont da eur vro estren. Ar Spagn ho digemeraz mad.\nHo c’haloun oa chomet en ho c’herriou, en ho maneriou a Vreiz, devet gant an dragonnet francisien.\nAn darn vuia anezo a varvaz e neubeut amzer gant ar c’hlac’har o vouela d’ar Vreiz.\nBe o peuz hallet guelout gue ar baliou, e kals maneriou a Vreiz, troc’het beter an hanter euz ho huelder, evel em euz guelet va unan er maner Kerioul, e Krozon, evit merk euz ar c’hasti an dud euz an noblans, a ree neuze brezel da Filip a Orleans.\nAr pevar denchentil barnet d’ar maro oa dibennet e Naonet en devez memez euz ho c’hondaonation, ha d’ar mare euz an deiz ma teu da denvalaat, kement aoun oa na vije deuet ar bobl d’ho zavetei.\nDa bedir heur e teuaz e ker ar bourreo gant pevar manac’h evit kovez anezo.\nAr venec’h oa souezet gant ar feiz kre hag ar garantez Doue a ziskuezaz an aotrounet-ze.\nDa nav heur euz an noz oant kasset var marc’had a Naonet hanvet ar Bouffay.\nAr bobl a vouele o sellout outo, dreist-oll o velout pegen iaouank ha peger kalounek oa ar markiz Pontkalek.\nAr bobl a glaske kaout ar brizounerien.\nAr re ho mire oa kreoc’h evit ar bobl. Klevet oe kals tud o hirvoudi.\nAr c’hoessor a lavaraz da Bontkalek : « Gouela a ra ar bobl var ho maro, ha na vouelaz ket guechall var hini Jesus-Christ. » Pegen dishenvel oun-me diountan, paourkez pec’her, eme ar markiz.\nLavaret a ree epad an hent : Bezet gret bolontez Doue. Trugare a roan a vir galoun d’ar re em lak d’ar maro.\nMontlouis oe dibennet da renta.\nEn eur bignat var ar chaffaut, e lavaraz a vouez huel : « Santez Mari, mam da Zoue ! » Pedit evidomp, eme Kouedik ha Talhouet.\n« Aotrounet, eme ar manac’h, ema breman en ee. »\nPa oe deuet tro Talhouet, heman a lavaraz d’ar bobl pedi evintan. An oll en em stouaz var an daoulin.\nTalhouet a varvaz o lavarout : Jesus ha Mari! He goessor oe chomet en he gichen beteg he varo.\nRedek a reaz neuze beteg an daou aotrou-all, o lavarout dezo : « Morse n’em euz guelet maro kaeroc’h na ker christen. » Nag eun den ker mad, eme Pontkalek. Hag e guirionez an aotrou Talhouet oa eun den ral, eun den karantezuz, mad ouz an oll, ha douget meurbet d’ar relijion. Prizet gant he genvroiz.\nKouedik a varvaz en eur lavarout : Jesus ! Mari ! Credo…\nPontkalek a bignaz an diveza var ar chaffaut.\n« Va Doue, eme an den iaouank-ma, c’hui a gemero eur galoun leun a geuz evit he bec’hejou. » Cor contritum et humiliatum, Deus, non despicies.\nLavaret a reaz ivez an hanoiou sakr a Jesus hag a Vari.\nEvelse eo e varvaz ar re ziveza euz ar Vretoned, o deuz klasket lakaat ar Vreiz er stad ma oa guechall. Montlouis, Talhouet, Du Kouedik ha Pontkalek, ni na zizonjimp biken ac’hanoc’h.\nBeziet oent heb offeren na kleier.\nLavaret a reer e oa an aotrou person Berne er gador, epad an offeren bred, pa zeuaz dezan al lizer var maro ar markiz.\nNe oa ket gouest d’he lenn gant he zaelou ; koulskoude guelout a reaz oa maro he barossian ker.\nLavarout a reaz : « Maro, peorien, neb ho mage, neb ho kuiske ; maro an hini ho kare, Berneviz, kerkouls a me ! Maro neb a gare he vro hag er greaz beteg ar maro ! Maro da zaou vloaz varnugent, evel ma varv ar verzerien hag ar zænt !… »\nAdtapet diwar « https://br.wikisource.org/w/index.php?title=Istor_Breiz,_1893/Rann_23&oldid=168636 »\nKemm diwezhañ d'an 10 C'hwe 2021 da 19:40\nKemmoù diwezhañ degaset d'ar bajenn-mañ d'an 10 C'hwe 2021, da 19:40.


Thème : l’Humour | Daskor\nThème : l’Humour\nCritères TitreAuteur (field_auteur)Genre (field_genre)Langue (field_langue)\nBazh Sant Gwenole (03) : I Diviz\nLire la suite de Bazh Sant Gwenole (03) : I Diviz\nBombard Kerne (09) : Mouezh ar c’hleier\nHogen ne oar nemet harzhal.\nwar don Emgann an Dregont\nLire la suite de Bombard Kerne (09) : Mouezh ar c’hleier\nBombard Kerne (10) : Hent-houarn (an)\nAn hent-houarn ! An hent-houarn !\nBouzaret eo ma divskouarn,\nO klevet an dud o rakat\nEvel glazarded en ur prad !\nHent an Ifern ! ’me Yann Gegin :\nIjin ouzh ar Spered-Malin !\nDeiz ar varn, siwazh ! a zo tost,\nPa’z a Lusifer da vestr-post !\nHent ar foultr ! ’me ur c’harretour :\nBarnet ’omp ganit d’evañ dour,\nKement a vev ouzh stag ar foet !\nLire la suite de Bombard Kerne (10) : Hent-houarn (an)\nBombard Kerne (12) : Hirvoudoù ar chaseer\nda’m mab Prosper\nwar don gallek La St Hubert\nGag e pep lec’h ! ha gag bepred !\nSier goullo ha min mouzhet,\nSetu petra eo ar chase.\nHa keuz ’teus c’hoazh d’an didu-se ?\nLire la suite de Bombard Kerne (12) : Hirvoudoù ar chaseer\nBombard Kerne (13) : Paourkaezh Lazar (ar)\nwar don Maout ar Goff ha maout ar Gall\nTra, la, tra, la, tra, la, la ! (bis)\nAn Ankoù, an douilhez kriz,\nEvit ma stlejañ, ganti,\nE bro teñval ar goued*, [pe gozed]\nKalz, kalz, he deus c’hoariet.\nLire la suite de Bombard Kerne (13) : Paourkaezh Lazar (ar)\nBombard Kerne (15) : Louarn besk (al)\nwar don Seziz Gwengamp\n« – Troc’homp ! Troc’homp ! Hor strobelloù\nTraoù disklenk hag a sac’h en drez,\nUr c’hrog fonnus d’ar chas, lies. »\nLire la suite de Bombard Kerne (15) : Louarn besk (al)\nC’haper droch (ur)\nLire la suite de C’haper droch (ur)\nC’hemener (ar) (02) : Kentañ pennad\nLire la suite de C’hemener (ar) (02) : Kentañ pennad\nC’hornandoned (ar) (03) : Kentañ diviz\nLire la suite de C’hornandoned (ar) (03) : Kentañ diviz\nE Breizh-Izel (09) : Dro vale en Ifern (un)\nBiken ! Klevout a rit-hu pezh a lâre an tad,\nHast gantañ da welet e baotr ober neuñv(1) vat ?\nLire la suite de E Breizh-Izel (09) : Dro vale en Ifern (un)\nE Breizh-Izel (10) : Taol sell er Baradoz (un)\nStouet ’vel un ael plastr dirak ar burzhudoù\nA strink dindan e veg war treuzioù an neñvoù.\nLire la suite de E Breizh-Izel (10) : Taol sell er Baradoz (un)\nE Breizh-Izel (19) : 200.000 livr aour da zastum a vec’h rastell\nO vezañ skuizh moarvat gant e sac’hadoù aour,\n’Neus laket en e benn reiñ un toullad d’ar paour.\nLire la suite de E Breizh-Izel (19) : 200.000 livr aour da zastum a vec’h rastell\nGontadenn eus bro ar C’haperien (ur)\nGwechall-gozh (abaoe zo ken pell amzer ma n’eus ket mui war an tamm douar-mañ kalz a dud o kaout eñvor a gement-se), gwechall eta, ar parrezioù tro-war-dro da Veg ar Raz a oa ur vro dispar, ha n’eo ket ur vro dizolo, hep brouskoadoù, hep disheoliennoù, hep laboused evel hiriv, n’eo ket ur vro glac’haret hag heñvel a-walc’h, dindan he oabl peurvuiañ du ha leun a vogidell, ouzh Intañvez an Enez Sizun dindan he mantell a gañvoù.\nLire la suite de Gontadenn eus bro ar C’haperien (ur)\nGwerzioù ha kanaouennoù (01) : Er baradoz\nSelaouit an huñvre-mañ !\nLire la suite de Gwerzioù ha kanaouennoù (01) : Er baradoz\nIliz Digor (an)\nUr c’hemener eus Kinoualc’h e Berrien a veze o wriat a-hed an deiz. Pa zeue d’ar gêr, e c’houlenne e vugale digantañ avaloù ha per, a-wechoù frouezh all, hervez koulz ar bloaz.\nLire la suite de Iliz Digor (an)\nLaer a zo laer (al) …\nLire la suite de Laer a zo laer (al) …\nArabat eo d’an dud yaouank, petra bennak ma’z eo skañv ha distagellet mat o zeod en o beg, en em lezel da gouezhañ e pec’hed ar merc’hed kozh, ar randonenned-se a ve klevet dalc’hmat o kontañ doareoù an nesañ, hag a ve gwelet bec’h war o gorre, kement a reont flip, flap, flep ! o klask kaout droug a-walc’h da lavaret diwar-benn ar re all ! Mard eo fall d’un den drouk-komz eus e nesañ, gwashoc’h c’hoazh eo dezhañ dizoloiñ ha disklêriañ, d’an neb a gar selaou anezhañ, troioù e gerent kamm pe digamm evel ma’z int.\nLire la suite de Ma eontr kozh, Perig al lakez, a zo kaset gant e dud da zeskiñ e vicher a gere e ti tonton Lan, kere ar Gozker\nPare d'ar re vouzar (ar)\nTri bloaz a oa bet, d’an Nedeleg, abaoe ma oa deut bouzar Noun al Ludueg, botaouer-koad e Sant Tei. Ya, tri bloavezh diouzhtu-diouzhtu, ha bouzar me ’lavar deoc’h, bouzar diouzh an daou du. Ha c’hoazh, hep dezhañ gouzout doare penaos : nijet e oa ar c’hlevoud diouzh e zivskouarn hep lavaret da belec’h ez ae na netra, e-giz ma nij al labous diouzh e gaoued pa gav an nor digor, pe c’hoazh evel ma tec’h al laer, eeun dirazañ, pa vez bet oc’h ober e dro en un tiegezh bennak. Bouzar, hep douetiñ penaos na perak, ma n’eo ket un druez, Aotroù Doue !\nLire la suite de Pare d'ar re vouzar (ar)\nPoésies de Gabriel Le Febvre : Fentadenn (ur)\nLire la suite de Poésies de Gabriel Le Febvre : Fentadenn (ur)\nLire la suite de Teir c’had (an)\nTrubuilhoù an aotroù Gargam (03) : Arvest kentañ, I diviz\nDa ober un tamm lip-e-bav !…\nYa, peadra da regaliñ,\nDiv ha teir gwech, holl dud an ti !…\nO feiz, me ’lâr hep fougeal,\nN’eus ket par din da chaseal ;\nMe, ’gred ’on moumoun Sant Hubert\nLire la suite de Trubuilhoù an aotroù Gargam (03) : Arvest kentañ, I diviz\nRetour au catalogue des thèmes


Pajenn:Marigo - Buez ar Saent.djvu/55 - Wikimammenn\nPajenn:Marigo - Buez ar Saent.djvu/55\nGoude ma en devoa roet ar Sant-mâ d’e Religiuset, exemplou caër a binigen, a vortification, hac a fidelite da viret an oll reglennou, e falvezas da Zoue e rose dezo c’hoas e fin e vuez an exempl eus ur batiantet admirabl, en ur c’hlènvet hir pehini en dalc’has tri bloaz var ar guele , epad pehini e conservas bepret un ær gracius, ur speret bepret ingal, ur peoc’h hac un union vras gant Doue. O veza recevet erfin e Sacramànchou diveza, hac exhortet e vugale d’en em acquita ervad eus o oll deveriou, e rentas e ene eürus d’e Grouer, er bloaz 703, e-tro an oad a bevar-uguent vloaz.\nAr Sant-mâ a studias epad pemp bloaz ar Scritur sacr, evit en em instrui eus al Lesen Doue : En em instruit ive hoc’h-unan, hac assistit en instructionou. Peguement a dud, siouaz ! quen bugale quen re vras, a vev en un ignoranç coupabl ha criminel eus ar pez a aparchant eus o silvidiguez, faut da assista en instructionou !\nEil Reflexion. Beza en devoa un devotion hac ur sourci bras eus an ornamànchou an Ilisou. A ne d’ê quet un dra estranch ha mezus evit ar Gristenien guelet o Ilisou hac an Auteriou consacret da Zoue distruchoc’h alies eguet an tyez e pere e logeont o-unan ! ha guelet an ornamànchou destinet evit ar Sacrifiç divin, disteroc’h eguet ar guiscamànchou a zougont.\nAr Sant-ma, goude beza cunduet ur vuez devot en e yaouanctis, en em dennas en deserz tost d’ar mor e Provanç ; mæs evel ma teue d’e Ermitaich cals a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/55&oldid=134666 »


Bae Chesapeake - Wikipedia\n(Adkaset eus Chesapeake Bay)\nBae Chesapeake, gwelet eus ul loarell\nBae Chesapeake (The Chesapeake Bay e saozneg, pe The Bay ent-krenn) zo ur pleg-mor bras en arvor reter Stadoù Unanet Amerika. Emañ war harzoù stad Virginia, er c'hreisteiz, ha stad Maryland, en hanternoz.\nPleg-mor brasañ ar vro eo, gant 311 km a hed hag etre 5 ha 40 km a led, ha gant ur gorread 8 365 km2. Ouzhpenn 150 a sterioù ha gwazhioù-dour en em daol e Bae Chesapeake, evel ar Susquehanna pe ar Potomac, hag en em astenn a ra an diazad anezho war ur gorread 166 534 km², etre stadoù Virginia, Maryland, Pennsylvania, New York hag ivez Distrig Columbia.\nD'ar 5 a viz Gwengolo 1781 e voe un emgann bras war vor e Bae Chesapeake e-pad Brezel dieubidigezh ar Stadoù Unanet.\nAdtapet diwar « https://br.wikipedia.org/w/index.php?title=Bae_Chesapeake&oldid=1742667 »\nKemmoù diwezhañ degaset d'ar bajenn-mañ d'an 13 Meu 2017, da 12:17.


One Piece a zo un dastumad mangaioù eus ar seurt shōnen krouet gant Eiichirō Oda. Embannet zo bet 95 One Piece evit poent. One Piece a zo istor ur strollad morlaeron kaset war-raok gant e c'habiten Monkey D. luffy. Hemañ en deus c'hoant da gavout an One Piece - un teñzor burzhudus a oa da aotrou ar vorlaeron Gold D. Roger (pe Gold Roger)- Evit bezañ d'e dro aotrou ar vorlaeron.\n3 Tudennoù pouezusañ\n4 Bed One Piece\n5 frouezh an droukspered\n6 traoù burzhudus\nBed istor One Piece zo ur bed oseanek e-lec'h ma vev ar vorlaeron un oadvezh a frankiz anavezet evel "bloaz aour al laerezh-mor". An amzer-mañ a zo bet kaset gant lazhidigezh Gold D. Roger, aotroù ar vorlaeron. A-raok mervel e lavaras Gold D. Roger d'ar bed e oa tu dezho klask an holl deñzorioù en doa kavet e-pad e vuhez. Anavezet eo e deñzorioù evel ar One Piece. E bed One Piece ez eus ur mor anvet "hent an arvarioù" hag aotroù ar vorlaeron eo mestr ar mor-se. Gallout a reer soñjal emañ ar One Piece e penn "Hent An Arvarioù". Daou vloaz-warn-ugent goude lazhidigezh Roger ar c'hoant kaout ar One Piece zo bihanaet e penn ar vorlaeron. Kalz o deus laosket da gas ha reoù-all en em goulenn ma'z eus e gwirionez eus ar One Piece. Ar soudarded a zo aet war greñvaat evit difenn an annezidi a-enep ar vorlaeron war ar pemp mor. Ne ra forzh ar bugel e dog plouz eus ar cheñchamant-se, kenderc'hel a ra da vageal war "hent an arvarioù" gant e vignoned evit kavout ar One Piece.\nChoaz a ra Luffy da vont war mor goude e emgav gant Shanks Ar Rouz, kabiten ur vag morlaeron en deus tremenet ur bloavezh en e gêriadenn hag en deus savetaet anezhañ eus ur euzhvil mor pa oa yaouank en ur goll ur vrec'h. Abaoe e talc'h Luffy an tog plouz en deus prestet Shanks dezhañ evit reiñ anezhañ dezhañ pa en em gavint en-dro. Evit Luffy ez eo an tog plouz-mañun teñzor. Pa oa shanks en e gêriadenn en deus debret Luffy eus ur frouezhenn an droukspered a oa e dalc'h Shanks hep ober a-ratozh. Abaoe an amzer-mañ ez eo gwevn korf Luffy. ar galloud-mañ a ra dioutañ un den kreñvoc'h en emgannoù, met goude bezañ debret ur frouezhenn eus an droukspered eo ne c'haller ket neuial. Hennezh eo mallozh ar frouezh-se.\nE-pad e veaj war "Hent An Arvarioù" e kavo Luffy meur a zen a zeuy buan da vezañ e vignoned ha sevel a ray un akipaj gant lod anezhe evit dont da vezañ morlaeron ha kas da benn o huñvreoù. Emaint o vont da vevañ meur a istorioù plijus hag a-wechoù dipitus. Kejañ a reont gant kalz strolladoù morlaeron ha gant soudarded eus ar morlu karget da zifenn an annezidi. Servijout a raio ar c'hejadennoù-mañ da wellat o doare d'en em gannañ ha da greñvaat o mignoniezh.\nTudennoù pouezusañ[kemmañ | kemmañ ar vammenn]\nMonkey D. luffy eo haroz bouezusañ ar manga. Kabiten ar Vogue Merry ha diwezhatoc'h eus an Thousand Sunny eo hag huñvreal a ra ober tro ar bed, kavout ar One Piece, ha dont da vezañ roue ar vorlaeron. E gorf a zo gwevn abaoe m'en deus debret ur frouezhenn eus an droukspered (gomu gomu no mi). "Haki" ar Roue en deus, met ne gontrol ket anezhañ c'hoazh. Un tamm droch eo hag ar pezh a blij dezhañ ar muiañ eo ar c'hig. N'en em gann nemet evit sikour e vignoned ha difenn e enor.\nZorro Roronoa a oa ur chaseour arc'hoproù. C'hoant en deus da vezañ klezeiataer brasañ ar bed abaoe ar bromesa en deus graet d'e vignonez Kuina. Marv eo-hi bremañnepell a-raok he marv. Abaoe e klask en em gannañ en-dro a-enep Mihawk, unan eus ar seizh kabitenn kourser, gwelet evel gwellañ klezeiataer ar bed. En em servijout a ra eus tri c'hleze e-pad an emgannoù hag eus ardoù an drouksperedoù. Mennet ha kreñv, poan bras en dez oc'h en em reteriañ.\nNami a zo ul laerez vras, hag ur vageerez eus ar re wellañ. En em gannañ a ra Nami gant un arm bet krouet gant Pipo: ar fichell glimatek. Un donezon bras he deus da welet an amzer a raio. Brav eo Nami ha gouzout a ra en em servijout eus he c'hened evit kaout ar pezh he deus c'hoant. C'hoant he deus Nami da gavout ur gartenn eus bed One Piece.\nPipo (pe Roue Antenn) a zo ur gaouiataer echu. C'hoant en deus da zont da vezañ ur brezelour kalonek n'en deus aon rak netra, met a-raok e vo ret dezhañ stourm a-enep e zigalonegezh. E-giz e dad Yasopp eo Pipo un tenner kreñv-kenañ.\nSandy a zo ur c'heginer ampart. E huñvre a zo kavout All-blue, ar mor mojennek e lec'h e vez kavet holl besked morioù ar bed. Met plijout a ra muioc'h dezhañ ar merc'hed eget ar pesked hag ur merc'hetaer bras eo. Hêr teknikoù emgann Zeff an troad ruz eo Sandy, a implij an divesker nemetken.\nTonny Tonny Chopper:\nTonny Tonny Chopper a zo ur c'harv-erc'h gant ur fri glas en deus debret ur frouezhenn eus an droukspered (hito hito) a ro e du dezhañ da gomz ha da vale war zaou droad. Gouest eo da gemer seizh neuz disheñvel a-drugarez da volodoù en deus ijinet e-unan : ar Rumble Ball. Mezeg ar strollad eo. C'hoant en deus da grouiñ ul louzoù a c'hellfe pareañ n'eus forzh peseurt kleñved. Aon en dez bepred, Tonny Tonny Chopper a zo un "den" hegredik a gred tout ar pezh a gont Pipo.\nNico Robin a zo un arkeologourez a oa e Baroque Works (renkadur kriminaer). An hini diwezhañ eo a zo chomet bev a-douez annezidi Enez Ohara. Klask a zo warni abaoe he 8 vloaz, kalz a sekredoù he deus ha ne blij ket dezhi komz eus e amzer dremenet. C'hoant he deus da gavout an istor gwir skrivet war ar Rio Poneglyphe. Debret he deus e-pad he yaouankiz ur frouezhenn eus an droukspered (hana hana) hag e c'hell bremañ lakaat lodennoù eus he c'horf, evel daouarn, divesker ha kement zo, da zifukañ (hag e c'hell o c'hontroliñ) war bep danvez e-giz ar c'hoad, ar maen, ar metal... ha memes war an dud-all.\nFranky a zo un ijiner mor hag ur siborg a servij ar strollad. Ar saverezh bigi e oa e labour hag ampart-kenañ eo war ar vicher-se. Evel Iceburg, Franky a zo un diskibl da Dom en deus savet lestr Gol D. Roger, an Oro Jackson. Deuet eo da vezañ ur siborg goude ur gwallzarvoud bras. Krouer an Thousand Sunny eo, susitour ar Vogue Merry. C'hoant en deus ober tro ar bed gant ul lestr en defe savet.\nBrook a zo ur soner a oa e srollad morlaeron Rumbar. Debret en deus frouezhenn an "dasorc'hidigezh", ha warnañ feson ur skeledenn gant ur pennad-blev koefet er giz "Afro". En em gannañ a ra gant ur c'hleze kuzhet en e vazh. C'hoant en deus da adkavout Laboon, ar valum vras eus Reverse Mountain, evit kanañ dezhi ar ganaouenn a blij dezhañ ar gwellañ hag a zo bet enrollet eviti gant Brook hag e vignoned.\nBed One Piece[kemmañ | kemmañ ar vammenn]\nBed One Piece a zo rannet e pevar meurvor rannet gant ur c'hevandir a ya eus an eil pennahel d'egile : East Blue (e lec'h ma krog an istor), North Blue, West Blue, South Blue hag ur morvor a ra tro ar c'heheder "Hent an Arvarioù" (anvet ivez Grand Line). Gronnet eo "Hent an Arvarioù" gant daou dakad mor hep avel anvet Calm Belt e lec'h m'emañ o chom rouaned ar mor, euzhviled mor ramz. Diaes-kenañ eo mont e-barzh dre ar morioù eta hag e ranker evit mont e-barzh tremen dre ur menez (anvet Reverse Mountain) ma cheñch an amzer alies - barradoù-erc'h, amzer tomm-kenañ a c'hell heuliañ an eil egile hep abeg anat. E penn ar mor-se eo en defe kuzhet aotroù ar vorlaeron, Gold D. Roger, ar One Piece, ar pezh a ra eus ar meurvor-se ar meurvor dañjerusañ abalamour d'ar vorlaeron spontus ha d'ar morlu. Meur a enezenn a zo er mor-se, dezhe endroioù hag un neuz disheñvel-kenañ, atav abalamour d'an amzer ; da skouer eo Drum un enezenn nordek ha yen, hag Alabasta just e-kichen a zo ur rouantelezh didud ha tomm-tre. N'eus nadoz-vor ebet a gement a c'hell kerzhet war C'hrand Line, an dra wellañ da vageal war ar mor-mañ a zo anvet al Log Pose: diskouez a ra atav an enezenn a zeu goude war an hent. Ne c'haller ket eta - pe d'an nebeutañ ez eo diaes-kenañ - choaz an hent.\nEn tu all d'an endro ez eo e annezidi a laka ar mor-se da vezañ ken dañjerus. Tri strollad a zo mestr war Grand Line:\nAr Gouarnamant Bedel (da laret eo ar Morlu), Ar pevar impalaer (morlaeron er Bed Nevez), hag erziwezh ar seizh kabiten kourser (morlaeron kevredet gant ar Morlu). Dre ma'z eo hogos heñvel eo o nerzh ez eo rannet Grand Line e daou gante: al lodenn gentañ evit ar Morlu hag ar gourserien, hag an eil lodenn (anvet ar "Bed Nevez") evit ar pevar impalaer.\nfrouezh an droukspered[kemmañ | kemmañ ar vammenn]\nC'hoari a reont ur roll pouezhus a-walc'h e One Piece, peogwir e servijont da reiñ ur pouer bras d'ar re o deus debret unan. Met ur wech debret unan n'hall ket an den en deus debret anezhañ neuial ken (n'o deus ket mui nerzh en dour). Ne'z eus ket a frouezh kreñvoc'h eget ar re all, depantout a ra eus ar pezh a ra an hini en deus debret anezhe, galloud a ra diorren anezhañ betek ma tizho ur c'hreñvder bras-kenañ. Atav e vez ur frouezhenn a c'hell mont dreist unan all.\nBez ez eus tri strollad bras:\nAr rummad frouezh-se a c'hell reiñ d'e implijerien ar galloud d'en em treuzfeurmiñ en ul loen pe c'hoazh da gavout ur furm hanter-den/hanter-loen.\nAr rummad frouezh-se a c'hell reiñ d'e implijerien ar galloud da cheñch o c'horf dibaouez (hervez ar frouezh o deus debret).\nSetu ar rummad frouezh diwezhañ, ha marteze an hini pouezusañ. An hini-se a ro d'e implijerien ur c'hreñvder dreist-goñvor peogwirez eo ar frouezh-mañ frouezh an elfennoù naturel evel an dour, an tan, an tredan, ar skorn,... Implijerien ar frouezh-se a c'hell en em dreuzfeurmiñ en elfenn a gontrolont ha ne resevont ket tagadennoù reizh. Erfin ret eo gouzout e c'hellont bannañ hag kontroliñ dibaouez an elfenna vestroniont.\ntraoù burzhudus[kemmañ | kemmañ ar vammenn]\nBez ez eus meur a dra burzhudus er manga: evel da skouer an "escargophone" (seurt hiron eus ur maligorn hag ur pellgomzer), an tren dour e Waten Seven (un tren a ruilh war an dour), ar siborged (evel Franky), frouezh an droukspered (evel hini Luffy da skouer), hag kement zo...\nAdtapet diwar « https://br.wikipedia.org/w/index.php?title=One_Piece&oldid=1884265 »\nKemmoù diwezhañ degaset d'ar bajenn-mañ d'an 4 Gwe 2020, da 08:29.


Henri-Marie de L'Estang du Rusquec - Wikipedia\nHenri-Marie de L'Estang du Rusquec\nArabat droukveskañ gant Henri de L'Estang du Rusquec (1822-1906).\nHenri-Marie de L’Estang du Rusquec, ganet d’an 31 a viz Mezheven 1855 e Kerezelleg-Trelevenez, er c’hastell bet savet gant e dad, ha marvet d'an 3 a viz Mezheven 1918, a oa un denjentil leonat ha brezhoneger.\nDimeziñ a reas gant un nizez da Deodor Kervarker, embanner ar « Barzhaz Breizh », Sidonie-Hermine a Gervarker. Ur brezhoneger a zoare eo bet, evel e eontr Henri de L'Estang du Rusquec (1822-1906) hag a savas geriadurioù galleg-brezhoneg ha brezhoneg-galleg. Henri-Marie, eñ, a yeas da chom d'ar Merzher, hag a savas kastell Hirziri. Stourm a reas taer ouzh lezennoù an inventer ha Combes da zifenn he frankiz d’an Iliz.\nSevel a ra kalzik kantikoù ha kananouennoù, hag e reas konferañsoù e brezhoneg ivez. Evel merc’h Teodor a Gervarker, an Itron de Boisanger, hag a oa o chom e-kichenik, e Lannurvan e kastell Kerdaoulaz, e reas e seizh gwellañ da sikour an dud da zerc’hel d’ar feiz ha d’ar yezh. Deuet da vezañ dall, e varvas goude un hir a gleñved e dibenn ar brezel bras, d’an 3 a viz Mezheven 1918.\nWar ar menez, ar bastored, kantik, adembannet e Kanit 'ta tudoù.\nAdtapet diwar « https://br.wikipedia.org/w/index.php?title=Henri-Marie_de_L%27Estang_du_Rusquec&oldid=1819834 »


Eil quevren - An unnecvet Chabistr - Wikimammenn\nEil quevren - An unnecvet Chabistr\nYouen-Yan-Lois Derrien, 1779-1792 (?) (p. 105-106)\n◄ An decvet Chabistr. Var an exerciç diouz ar mintin An unnecvet Chabistr. Var an exerciç diouz an nos, ha var an examen a goustianç An daouzecvet Chabistr. Var ar Retret spirituel ►\nAN UNECVET CHABISTR.\nVar an Exerciç diouz an nos ha var an Examen a Goustianç.\nEC’his ma tleit ober ul lein spirituel dre voyen ar veditation abarz ho lein temporel, e tieit ivez abarz ho coan temporel, ober ur goanic spirituel pe da viana ur gollation devot ha spirituel. Quemerit eta un amser bennâc abarz pouent ho coan, hac o veza en em brosternet dirac Doue, destumit ho speret ec’hars treid Jesus-Christ crucifiet, pehini a represantot deoc’h hoc’h-unan dre ur gonsideration simpl ha dre ur guel interieur ; elumit adarre an tan eus ho meditation diouz ar mintin en ho calon, oc’h e sevel etrese ar Salver divin-se eus hoc’h ene dre actyou fervant a esperanç, a humilite hac a garantez, peautramant o repeti ar poenchou ho pezo saouret muia en ho meditation diouz ar mintin, pe oc’h en em excita dre ur sujet-all a nevez evel ma queffot guella.\nEvit an examen a goustianç pehini a dleer ato da ober abarz mont da gousquet, peb-unan a oar penaus a ranquer e fratica. Da guenta e trugarecaomp Doue d’hor beza conservet epad an deiz. D’an eil ec’h examinõp penaus ez omp en em gomportet e quement heur a so en deiz ; hac evit ober eassoc’h a-se an examen-se, e considerrimp p’eleac’h, pe gant piou, ha pe en occupationou ezomp bet. D’an trede mar quefomp hon eus great ur mad bennâc, e trugarecaomp Doue eus a guemense : mar hon eus great er c’hontrol un droug bennâc, pe dre songesonou, pe dre gomsou pe dre oeuvrou, echoulennõp pardon a guemense ouz e Vajeste divin, hac e quemeromp ar resolution da vont da gofes er guenta occasion, ha da lacat hor poan d’en em amanti. D’ar pevare e recommandomp d’ar brovidanç a Zoue hor c’horf, hon ene, an Ilis, hon tud, hor c’herent hac hor mignonet. Erfin e pedõp ar Verc’hes hon Itron, hon Eal mad hac ar Sent da gaout sourci ac’hanõp ha da veilla evidomp ; ha goude beza goulennet e venection ouz Doue, e zeõp da guemeret ar repos pehini a so necesser deomp.\nNe dleer jamæs mancout d’an exerciç-mâ diouz an nos quennebeut ha d’an hini diouz ar mintin : rac dre an exerciç diouz ar mintin e tigorit prenestou hoc’h ene d’an Heaul a justiç, ha dre an exerciç diouz an nos o serrit ouz an devaligen eus an Ifern. An eil hac eguile a gueffot e Lêvr ar C’hanticou Spirituel.\nAdtapet diwar « https://br.wikisource.org/w/index.php?title=Eil_quevren_-_An_unnecvet_Chabistr&oldid=122791 »\nKemmoù diwezhañ degaset d'ar bajenn-mañ d'an 9 Eos 2018, da 10:10.


Journal de Renaud Camus, lundi 10 décembre 2018\ncréée le mardi 11 décembre 2018, 0 h 18\nmodifiée le mardi 11 décembre 2018, 20 h 00Plieux, lundi 10 décembre 2018, minuit. J’espère que le bon Me Rimokh tient registre de mes diverses affaires judiciaires, et s’en fait ~~~~ ~~~~~ ~~ ~~~~ ~~~~~ ~~~~~~~, ~~~~, ~~~~~ ~~~ ~~~~~, ~~~~~~~~~~ ~~~~~~~~~~ ~~~ ~~~~~~~~, je commence à ~~’~~~~~~~~~~~~ passablement.\nJ’ai ~~~~ ~~~~~~~ ~~~~ ~~~~~ ~~~~~~~~~ ~~ ~~~ ~~~~~~~~~~~~ ~~~ ~~~~~~-~~~~~, ~~~ ~~~~~~, ~~~~~ ~~~~~~ ~~~~~~-~~~~~. ~~~ ~~’~~ ~~~~ ~~~~~~~ ~~~~~ ~~~~~, ~~~~~~ ~~~~~~~~~ ; ~~~~~ on m’y a ~~~~~~ ~~~ ~~~~~ ~~’~~~~~~ ~~ ~~~~~~~~~~~~ ~~~~~~~ ~~~ ~~~~~~~~~ ~~~~~~~~~~~~~~ ~~’~~~~~, ~~~ ~~~ ~~~~~~~~ ~~~~~~~~~. ~~~ ~~~~~~ ~~’~~ ~~~~~~~ ~~~~~ ~~~~~, ~~~ ~~~~~~~~ ~~~~ ~~~ ~~~~~~ ~~ l’organisation d’une défense, ~~~~~~~~~~~~~~~ — ~~’~~~~~~~~~ Me ~~~~~~~ ~~~~~~~~~ ~~~ ~~~~~~~~~ ~~~ ~~~~~~~. ~~~~~~~~~~ ~~~~~~ ~~~~~ ~~ ~~~~ ~~~~~~~~ ~~~~~ ~~~ ~~~~~~~~~~ ~~~ ~~~~~~ ~~~ ~~~ ~~~~~, ~~~~~~~-~~~, ~~~~ ~~~ dois déjà me ~~~~~~~~~~ ~~~ ~~~~~ ~~~~~ ~~~~~~~ ~~~ ~~~~~ ~~~~~~~~~ ~~’~~~~~ ; ~~~ ~~~~~ ~~~~ ~~~~~~~ ~~~~~ ~~~~~~~~, ~~~~~ ~~~’~~~~ ~~~~~ ~~~~ ~~~~ ~~~ ~~~~ ~~~~~~~ ~~ ~~~~ ~~~~~~~~~ de fondation du ~~~~~, ~~ ~~~~~~~~~-~~~~-~~~~~-~~~~~~~~, ~~~ ~~ ~~~~~~~~~ 2017.\nQuoi ~~~’~~~ ~~~ ~~~~~ ~~~ ~~ ~~ ~~~~ ~~~ ~~~~~ ~~~~~ ~~~~~~~~~, ~~~~~~~~~~~~. ~~~~~ ~~~~~~~~~ ~~~~~ ~~~ ~~~~~ ~~~~~~~~~, ~~’~~~~ ~~~~~~~~. De nouveaux passages ~~~ ~~’~~~~~~~~~~~ ~~~~~ ~~~~~~~~~~~, ~~’~~~~~~ ~~~ ~~~~ ~~~ ~~~~~~~~~~, ~~~~ ~~’~~~~~~~~ ~~~~ ~~~~ ~~~~~~~~ ~~~ ~~~~~~~~~ ~~~~~. ~~~ ~~~~~ ~~~~ ~~~~~~ ~~~~, ~~~~~ ~~~~ ~~~ ~~~~~~~~~~ ~~~~~~~ se faire une ~~~~~, ~~~ ~~~~~, ~~~ ~~~~~ ~~~~ ~~~~~~~~~ (~~’~~~~ ~~~~ ~~~~~~~~~~~~~~), ~~~ ~~~ ~~~~ ~~~~~~~ ~~~~~~~~~~~ ~~~~ ~~~ ~~~~~~~~, ~~~~~ ~~~ ~~~~~~~ ~~~~~~~~~~~ ~~~ ~~~~~ — ~~~ ~~~~~~~~~ ~~~ présentation et la ~~~~~~~~~~~~ ~~~~~~~~~-~~~~~~~~~~~, ~~~~~~ ~~~~~~~~~~ ~~~~ ~~~~~~~~, ~~~ ~~~~ ~~~~~~~~ ~~~~ ~~~~ ~~~~~~~~~~ :\n« ~~~ ~~~ ~~~~ ~~~~ ~~~~ ~~ ~~~~ ~~~~~~~~~~~~~ ~~~~~ ~~~ ~~~~~~~ ~~~~ ~~~~~~~ »\n« ce qui est ~~~~~~~~~ ~~~~~ ~~~ ~~~~~ ~~~~ ~~~~~~~~~ ~~~~~ ~~~ ~~~~~~ ~~~~~ ~~~~~ ~~~ ~~~~~~ » (sic)\n« ~~~~~~~ ~~~~ ~~~~~~~~ ~~~~~~~~~~~~ ~~~~~ ~~~~~~~~~ ~~ ~~~~~~ ~~ ~~~~ ~~~~~~ ~~~ combat pour le ~~~~~~ ~~~ ~~~ civilisation »\n« ~~~~~ ~~~~ ~~~~~~~~~ ~~~~~ ~~~~ ~~~~~~~~~~ ~~~~ ~~~~~~~~ ~~~~~~ ~~~~~ ~~~~~ ~~~~~~~~ ~~ ~~~ ~~~~~~~ ~~~ ~~~~~~~~~ ~~~~~ ~~~~~ ~~~ ~~ ~~~~~ ~~~~~~~~~ leur soutien, l’objectif ~~~~ ~~~ ~~~~~~~~~~~ ~~~~ ~~~~~~ ~~~~~~ ~~~’~~~ ~~~~~ ~~~~~ ~~’~~~~~~, ~~~~~~~~ ~~~ ~~’~~~ ~~~~~~~. ~~~~~ ~~~~, ~~~ ~~~~ ~~~~~~~~, ~~~ ~~~ ~~~~~~~~~ ~~~~ ~~~ ~~~~~~ ~~~~~~~~~~~~ ~~~~~ la soumission ou ~~~ ~~~~~~~ : ~~~ ~~~~~~~, ~~~~~~, ~~~~ ~~~~~… ~~~~~ ~~’~~~~~~~~~~~ ~~~~~ ~~~ ~~~~~~~ ~~~~~~~~~~ [de ~~~ lutte ?] ~~~~~ ~~~ ~~~~~~ ~~~~ ~~~~~~~~ ~~ ~~~~~~~~~ ~~’~~~~-~~~~~~, ~~~~~ ~~~ ~~~~~~~~~~~ du territoire et ~~~~~ ~~~ ~~~~~~~~~~~~~~~… »\nComme ~~~~~ ~~~~~~~ ~~~ ~~~ ~~~~~-~~~, ~~~~~~ ~~~ ~~~~~~~ ~~~ ~~~~~~~~~, ~~~ ~~~’~~~ ~~~~ ~~~~~~~~~ ~~~~~~~~~ ~~~ ~~~~~~~~ ~~’~~~~~~~, ~~~~ ~~~~~~-~~~, ~~~~~~ ~~~’~~~ ~~~~ en vente en ~~~~~ ~~~~~~ ~~~~ ~~~~~~~, ~~~ ~~~’~~~ ~~ ~~~~~~~~~ ~~~ ~~~~~~~ ~~~~~~~~ ~~~~~ ~~~~, ~~ ~~~~~~~~ ~~~ ~~~~~ ~~~~~~~~, ~~~~~ ~~~~~~~ ~~~~~~ ~~~~~~’~~ ~~~~, ~~~ ~~~~~~ ~~~~~~~ ~~~~~~~ de lui, par ~~~~~ ~~~~~ ~~~~~~, ~~~ ~~~~~ ~~~ ~~~~~~ ~~~~~, ~~~ ~~’~~~~~~~~, ~~~ ~~~~~ ~~~~ ~~~~~~~~, ~~~~~ ~~~ ~~~~~~~~ ~~~~ ~~~~~~ ~~~~ ~~~~. ~~’~~~ ~~~~~~~~~ ~~~~~ ~~~~ ~~~~~~~~ ~~~~~~~~, et suis incapable ~~~ ~~~~~~~~ ~~~~~~~ ~~~~ ~~~~~ ~~~ ~~~~~~~~~~ ~~~ ~~~~~, ~~~~~~~ ~~~ ~~~~, ~~~ ~~~ ~~~~ ~~~~~~~~~~~ ~~~~~~~~’~~~~, ~~~~~ ~~~~~~~~~ ~~~ personnalités, ~~~~~~ ~~~~ ~~~ ~~~~~~ ~~~~~~~. ~~~ agent immobilier qui ~~~~~~ ~~~~ ~~~ ~~~~~~ ~~~~~ ~~~~~~ ~~~~~~~~ ~~~~~~~, ~~~~~~~, ~~ ~~~~ ~~~~~~~~ ~~~’~~~ ~~~~~~~~~ ~~’~~~~~~~ ~~~~, ~~~~~~~~ : ~~~ ~~~~~~~ ~~~~~ ~~~~~~~~ ~~~ ~~~~~~~~~~~ ~~~~ ~~~~~~~~~~~~ ~~~~~~~~~~ ~~~ cette dame. Plieux ~~~~ ~~~~~ ~~~~~~~, ~~~~~~~ ~~~~ ~~~~~ ~~~~~~~, ~~~~~ ~~~ ~~~ ~~~ ~~~~~~~~ ~~~~ ~~~ ~~~~~ ~~~~~~~ ~~~~, ~~’~~~~~~~ ~~~~ ~~~ ~~~~~~~~~~ ~~~~~~ ~~~~ ~~~~~~ ~~~~~~~~~~, ~~~ ~~~~~~~~, tout à fait ~~~~~~~~~~ ~~ ~~’~~~~ (~~~ ~~~ ~~~~~ ~~~~ ~~~ ~~~~~). ~~~~~~~ ~~ ~~~ ~~~~~~~ ~~’~~~~ ~~~~~~~ ~~~~~~~~~~~~, ~~~~ ~~~~~ ~~~~~~~~ ~~~ ~~~~ ~~~~~~~~, ~~~~~ ~~~~~~~~~~~~~ ~~~ ~~~~ ~~~~~~, et relativement proche (~~~~~ ~~~~~~ ~~~~~~~, ~~~~~-~~~~~…) ; ~~~ ~~’~~~~ ~~~~~~ ~~~~ ~~’~~~~~~~~, ~~~~~ ~~~ ~~~~~~~, ~~~~~ ~~~ ~~~~ ~~~ ~~~ ~~~~~~~. ~~~~~~~ ~~ ~~’~~~~~~~~~~~~~ ~~~~ ~~~~~~~ ~~~~~~~~ ~~~ ~~~~~~~~~~ ~~~~ j’évoquais plus haut, mezzo voce, ~~~~~ ~~~ ~~~~~ ~~~~~ ~~~’~~~~ ~~~~~~~~~ ~~~ ~~~~~~~~~~ ~~~~~, ~~~~~ ~~~~~~~~~, ~~~~~, ~~~~ ~~~~~~~~ ~~~~~ ~~~ ~~~~~~~ ~~~ ~~~~~~~~ ~~~~~~~~ (~~~ l’occurrence).\nJe ~~~~~~~ ~~~~~ ~~~ même Avezan, il ~~~ ~~~~~~~. ~~~ ~~ ~~~~ ~~~~~ ~~~~~ ~~~~. ~~~ ~~~~~~~~~, ~~~ ~~~~~~~ ~~~ ~~~~ ~~~~ ~~~~~ ~~~~~~, ~~~ ~~~~~~ ~~~~~. ~~~ ~~~~~~~ ~~ ~~~ ~~~~~~~ ~~~ ~~~~~~, nous le remarquions ~~~~~~ ~~~~~~-~~~~~ : ~~~~ ~~~~~~ ~~~~~ ~~~ ~~~~~~~, ~~~~~~ ~~ ~~~~~~~~~~. ~~~~~ ~~~~~~~ ~~ ~~~ ~~~~~~ ~~~ ~~~~.\nvoir l’entrée du lundi 10 décembre 2018 et ses 9 images dans Le Jour ni l’Heure


Pajenn:Crocq - Marvailhou Kerne, 1910.djvu/87 - Wikimammenn\nPajenn:Crocq - Marvailhou Kerne, 1910.djvu/87\n— « Neuze ’ta, Herve Stroalleg, e c’hellan fiziout warnoc’h ? »\n— « Ya, ya, aotrou ; ken gwir ha ma ’z eo c’houi ar mear ganeomp du man e parrez Poulbrug, e kasin d’eoc’h eur varrikennad jistr ; mes, klevit mad, hein ! jistr eus ar gwella, n’eo ket jistr avalou pin na karotez gwenn. Ne vezo ket eur fall d’eoc’h doura genou ha korzailhen gant hennez. Bezit fizians ennon, aotrou mer, rak, evit ar wech, ni zo bet daou vignon bras ha mignoned eveldomp-ni ne glaskont morse en em douza etrezo. — Ha koulskoude, sellit, gwelloc’h e vefe ganin ma c’hellfec’h kaout eur pennadig amzer evit dont, hoc’h-unan, da danva ar jistr du-man. »\n— « Tra, tra, Herve Stroalleg, n’hellan ket mont ; n’em eus ket amzer. Mes fizia ’ran warnoc’h, mignon koz ; dibabit d’in ho kwella jistr, ha breman kenavo ar c’henta gwelet. »\n— « Mâ ! Kenavo, aotrou mear, kenavo eur wech all ! » Ha goude eur stard-daouarn, an aotrou a zistroas d’e labour ; ar c’houer a bignas en e wetur, a zistagas eur c’hwitelladen hir, ha Bailh, ar marc’h dall, hep gortoz an taoliou skourjez da larda e gostennou d’ezan, a gemeras penn an hent a gas diouz Douarnenez da Barrez Poulbrug.\nHag en eur ober hent, e-pad ma vleine Bailh, e varc’h dall, Herve Stroallek a zonje : « Deomp d’ar gear da genta-penn, evit distrei goude-ze da Germoal, rak gwelloc’h merouri eo Kermoal eget\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/87&oldid=110914 »\nKemmoù diwezhañ degaset d'ar bajenn-mañ d'an 20 Kzu 2017, da 23:27.


Pollenariom-Gedour | Ville de Vannes\nUn outil au service de la santé publique Lakat e anv e Kemenn Pollen 7 étapes pour prévenir Les plantes allergisantes\nAr Pollenariomoù-gedourien® zo liorzhoù enne spesadoù allergus tolpet hervez un hentenn skiantel hag evezhiet o follenadur bemdez.\nGete e c’hell an dud allergek doc’h ar bleud-plant hag ar vedisined gouiet e vez taolet pollen get ar spesadoù allergus kentizh ha ma ta ar greunennoù bleud-plant kentañ àr-wel en aer.\nEtre 20 ha 25% ag ar boblañs zo allergek doc’h ar bleud-plant. An allergiezhioù-se a c’hell degas :\ndiaesterioù analiñ (sifern, poan-c’hoûg, paz, astma…)\ndrougoù kroc’hen (skaot, ekzema)\ndistresadur a galite ar vuhez (poan benn, poan é kousket, startoc’h e vez gober traoù ordinal…)\nUn allergiezh diàr ziv a dro da astma bronkezek.\nLakat e anv e Kemenn Pollen


Wikipedia:Kumuniezh/An davarn/sizhunvezh 06, bloaz 2014 - Wikipedia\nWikipedia:Kumuniezh/An davarn/sizhunvezh 06, bloaz 2014\n1 03/02/2014 — 09/02/2014\n1.1 F. Morvan war France-Inter\n1.6 Liammoù etreWiki\n03/02/2014 — 09/02/2014[kemmañ ar vammenn]\nSkrivañ un dra bennak er c'hwec'hvet sizhun eus 2014 | An davarn | sizhun a-raok — sizhun war-lerc'h\nF. Morvan war France-Inter[kemmañ ar vammenn]\nFrançoise Morvan war France-Inter hiziv (abadenn "Là-bas, si j'y suis", 15:00-15:55). Selaouit 'ta ar pezh he deus lavaret — Sad Edgar (kaozeal) 3 C'hwe 2014 da 18:24 (UTC)[respont]\nAnavezet eo an abadenn hag an itron, netra nevez , netra souezhus. D'ar bolitikerien d'ober o labour. Efedus -bras e vezont pa vez lamet abadennoù skinwel, kouda? Bianchi-Bihan (kaozeal) 6 C'hwe 2014 da 14:32 (UTC)[respont]\nDa betra e servij c'hoari tennañ an etrewiki ha lezel ar pennadoù hep liamm etrewiki? N'eus ket labour krouiñ d'ober ken, na reizhañ? Bianchi-Bihan (kaozeal) 6 C'hwe 2014 da 14:30 (UTC)[respont]\nTennañ etrewiki, ha terriñ liammoù mat : https://br.wikipedia.org/w/index.php?title=Dyffryn&diff=1554189&oldid=1380986 . Un tamm poell mar plij Bianchi-Bihan (kaozeal) 6 C'hwe 2014 da 16:17 (UTC)[respont]\nNe oa ket mat al liamm, Dyffryn ha cy:Dyffryn zo daoù dra disheñvel (cy:Dyffryn zo liammet gant Saonenn dija). A galon, VIGNERON (kaozeal) 6 C'hwe 2014 da 19:38 (UTC)[respont]\nAn drailher oc'h anzav e dorfed: https://br.wikipedia.org/w/index.php?title=Kaozeadenn_Implijer%3ASad_Edgar&diff=1554232&oldid=1552404 Bravat! Bianchi-Bihan (kaozeal) 6 C'hwe 2014 da 17:35 (UTC)[respont]\nN'eo ket ur wir torfed. Gwir eo « Ret eo lemel doare kozh al liammoù etrewiki. » Lâret eo oa dit meur a wezh gant meur a zen abaoe mizioù ! Met ur fazi vez graet gant Sad Edgar ivez : ret eo implij WikiData bremañ ; erlerc'hiañ neuze ha pas nemet tennañ an « doare kozh ». A galon, VIGNERON (kaozeal) 6 C'hwe 2014 da 19:48 (UTC)[respont]\nFentus: gwechall e veze difennet terriñ al liammoù. Bremañ e c'haller ober kant kwech, digastiz. Ha me, pa lakaan, a vez gourdrouzet! Mat -kaer. Evit plijout d'ar politikerezh nevez ne lakin ket ken. Bianchi-Bihan (kaozeal) 7 C'hwe 2014 da 06:47 (UTC)[respont]\nN’eo ket fentus tamm ebet. War a seblant t’eus treuzkomprenet tout, n’e oa ket bet cheñchet ar politikerezh estreget ar sistem. Evel m’eus lâret a sizhun paseet « Poent eo dit deskiñ penaos a zay en-dro Wikipedia… »\nA galon, VIGNERON (kaozeal) 7 C'hwe 2014 da 12:42 (UTC)[respont]\nMa fell dit ober ur gentel diwar-benn ar mont en-dro e vo mat ober unan evit ar Sadedgarour goude e zevezh-labour dec'h hag e c'hevier db tagadennoù ijinet. A galon. Bianchi-Bihan (kaozeal) 7 C'hwe 2014 da 15:25 (UTC).[respont]\nGwallgomzoù[kemmañ ar vammenn]\nSetu pezh a lennan: . Ne oan ket e soñj "lezel al labour-se gant ar re all", gant Bianchi-Bihan ne lavaran ket, pa 'z eo e zoare a zegas kement a labour... d'ar re all. — Sad Edgar (kaozeal) 6 C'hwe 2014 da 17:28 (UTC)[respont]\nMa kav da hini pe hini e " tegasan kement a labour d'ar re all" (sic) n'en deus nemet lavarout amañ, petra ha penaos.\nAnzav a ra hon SadedGarour e ra labour drailhañ evit hegasiñ (ac'hanon-me, un dra ken a bouez dezhañ, evel d'ar Meven er bloavezhioù tremen). Setu ur spered kaer a wikipedour, a sonj er gumuniezh. Gwir eo eo aesoc'h drailhañ eget sevel.\nMa kav d'ar SadedGarour e rin labour war e lerc'h emañ tostoc'h e benn ouzh e revr eget ouzh e gazeg. Bianchi-Bihan (kaozeal) 6 C'hwe 2014 da 17:50 (UTC)[respont]\nLec'hiañ[kemmañ ar vammenn]\nWar a seblant ne blij ket ar gerioù implijet da lec'hiañ kêrioù: https://br.wikipedia.org/w/index.php?title=Buenos_Aires_(Pernambuco)&diff=1554113&oldid=710623. pedet eo an dud da reiñ o ali. Da c'hortoz e vo adlakaet ganin seul wech ma vo kemmet hep abeg. Traoù pouezusoc'h a vefe d'ober marteze, met da bep hini e vlaz . Bianchi-Bihan (kaozeal) 6 C'hwe 2014 da 15:20 (UTC)[respont]\nGevier[kemmañ ar vammenn]\nE-keit m'emañ Edgar o trailhañ liammoù (un devezhiad hir en do graet) em eus taolet ur sell ouzh e bajennad kaozioù, ha kavet un toullad gevier. Amañ : https://br.wikipedia.org/w/index.php?title=Kaozeadenn_Implijer:Sad_Edgar&diff=prev&oldid=1543956 Lenn a ran:\n"Na emellout er pennadoù postet gant Bianchi-Bihan, e forzh pe stad e vent, pa'z eo anat ne oar ket kenlabourat hep klask tabut feuls ha tagañ en un doare pilpous."\nGevier, rak hiziv n’en deus graet nemet drailhañ liammoù er pennadoù m’am boa labouret". Na emellout? emezañ. Tud zo a lar un dra hag a ra ar c'hontrol kenkent.\nDiwar ma fenn : “pa'z eo anat ne oar ket kenlabourat hep klask tabut feuls ha tagañ en un doare pilpous.” N’eo ket gouest da brouiñ pelec’h ez eus “tabut feuls” ha “tagañ pilpous” evel-just. Marteze n’eo ket gouest da gompren an dislavar all a zo c'hoazh er pezh a skriv: etre "feuls" ha "pilpous". Bianchi-Bihan (kaozeal) 6 C'hwe 2014 da 18:11 (UTC)[respont]\nPoent eo stagañ gant ur pezh mell labour sirius : reizhañ al liammoù etreWiki fall ha neuze skarzhañ an doubladurioù.\nGraet em eus war-dro A ! vous dirai-je, maman a zo un doubladur eus Twinkle Twinkle Little Star. Lavarit din ha mat deoc'h eo al labour am eus graet ; mard eo fall, displegit din an doare reizh, ma c'hallfemp kempenn an 393 pajenn a chom.\nTrugarez deoc'h ! — Sad Edgar (kaozeal) 9 C'hwe 2014 da 14:10 (UTC)[respont]\nMat eo da'm soñj. Hag evel ma lavarez war ar bajenn gaozeal e vefe dav bodañ an doareoù er yezhoù all dindan ar memes tog. Ma vefe eus un doare brezhoneg (marteze 'zo? gant Roparz Hemon?) e vefe neuze an traoù dindan an titl brezhonek.--Trec'hlid mitonet (kaozeal) 9 C'hwe 2014 da 15:04 (UTC)[respont]\nUn ali eo, re all zo. Hemañ eo ma hini: Div ganaouenn zo, daou bennad eta. Bianchi-Bihan (kaozeal) 9 C'hwe 2014 da 14:52 (UTC)\nE brezhoneg, war an ton A ! vous dirai-je, maman, ez eus div rimadell da vihanañ. Bianchi-Bihan (kaozeal) 9 C'hwe 2014 da 15:12 (UTC)[respont]\nLavar dimp 'ta neuze, pere, pelec'h int bet embannet, savet gant piv, ha kement 'zo da c'houzout.--Trec'hlid mitonet (kaozeal) 9 C'hwe 2014 da 15:16 (UTC)[respont]\nDiv rimadell saoznek (da vihanañ), hep kontañ kan al lizherenneg, zo bet tennet eus an ton gall orin: Twinkle Twinkle Little Star, ha Baa, Baa, Black Sheep, ha pep a bennad evel-just o deus er wiki saoznek, ha bremañ ivez er wiki brezhonek. Bianchi-Bihan (kaozeal) 9 C'hwe 2014 da 15:27 (UTC)[respont]\nUn emglev zo eta etre un dornad tud db al liammoù etrewiki. Koulskoude eo bet graet hep kaozeadenn ebet amañ. D'am meno n'eo ket d'ar wiki brezhonek da zougenn samm ar c'hempenn liammoù, a vez graet bemdez gant robotoù. Ur c'holl amzer pa chom pennadoù da sevel. Bianchi-Bihan (kaozeal) 9 C'hwe 2014 da 15:53 (UTC)[respont]\nN'houllez ket kompren an traoù anat eo. Ar pezh a zo ur c'holl amzer eo dresañ an traoù war da lerc'h. Keit ha ma vez an dud o klask dresañ al labour moc'het ganit n'hellont ket ober traoù all.--Trec'hlid mitonet (kaozeal) 9 C'hwe 2014 da 16:17 (UTC)[respont]\nPiv a oa o komz eus "tuf" dec'h? (: https://br.wikipedia.org/w/index.php?title=Wikipedia%3AGoulenn_ouzh_ar_verourien&diff=1554459&oldid=1554445) Da re-te zo dizehan. Bianchi-Bihan (kaozeal) 9 C'hwe 2014 da 16:21 (UTC)[respont]\nKaozedannoù zo bet, pa 'z eus bet tamallet din ober forzh petra kent ma vije anavezet e oa ar gwir ganin. Un taol-arnod am eus graet, ha goulennet ali an dud — 1 respont am eus bet.\nAr robotoù o deus graet o labour, ganto eo bet diskoachet kudenn an doubladurioù.\nDwb ar pezh a lennan amañ a-uc'h :\nDiv ganaouenn, daou bennad : daou bennad a oa, met ur ganaouenn hepken pa 'z eo TTLT doare saoznek AVDM a zo koshoc'h, evel zo bet skrivet e pep pennad end-eeun ; an doubladur-se eo ar pezh en deus savet ar gudenn emeur o klask dirouestlañ : 1 liamm etreWiki hepken dre zodenn. Mar bez miret an 2 bennad, unan a ranko chom hep liamm eW. Setu perak em eus lakaet TTLT e rann saoznek AVDM e-lec'h kas an dud d'ur pennad all evel ma oa bet graet.\nRimadelloù brezhonek : koulz o lakaat e rann "E brezhoneg" A ! vous dirai-je, maman, neuze, peogwir eo chomet goullo. Daveoù a vo ezhomm, evel-just.\nEmichañs ne vo ket ret breutaat evit pep unan eus an 393 pajenn a chom da reizhañ, anez ne vo fin ebet d'an abadenn... OK, ret e vo breutaat : kinnig a ran sevel ur rann "Laour reizhañ al liammoù etreWiki" e pajenn ar verourion da skouer, pe sevel ur bajenn dibar mar galler, evit ma c'halljed heuliañ araokadennoù ar reizhañ, breutaat mar bez ret, divizout diouzhtu ha mont war-raok kent ober labour propoc'h war-lerc'h. Un ali n'eo ken, evel-just : d'ar gumuniezh da zivizout.\nLiammoù etreWiki reizh am eus lakaet da Baa, Baa, Black Sheep, a gas d'ar bajenn saoznek titlet heñvel (e-touez yezhoù all).\nSad Edgar (kaozeal) 9 C'hwe 2014 da 16:29 (UTC)[respont]\nMa skrivez evit an holl, e c'halli marteze lakaat anvioù ar c'hanaouennoù en o hed, aesoc'h eo evit kompren eus petra zo kaoz. Div ganaouenn a oa evel-just, ken disheñvel an danvez anezho, anat, n'eus nemet lenn an daou bennad. Bianchi-Bihan (kaozeal) 9 C'hwe 2014 da 16:43 (UTC)[respont]\nA-du on gant Bianchi-Bihan : « div ganaouenn, daou bennad » ha « teir c’hanaouen, tri pennad »… Evit bezañ resisoc’h, ma zo traoù diheñvel da lâr, gwelloc’h da sav pennadoù disheñvel. Amañ, diwar ar memes son zo bet skrivet kannaouennoù disheñvel gant pozioù disheñvel. Arabat implij WikiData eget un abeg evit kenveriañ pennadoù ; goulennet m’oa kroadur elfennoù.\nBenn ar fin, m’eus nemet daou c’houlenn : perak eo anvet ar pennad A ! vous dirai-je, maman ha pas Ah ! vous dirai-je, maman ? Bez ez eus kanaouenn war ar memes ton e brezhoneg pe ket ?\nA galon, VIGNERON (kaozeal) 11 C'hwe 2014 da 20:00 (UTC)[respont]\ngwir! Fazi gallek adal ar penn kentañ: Ah a ranker skrivañ. Bianchi-Bihan (kaozeal) 12 C'hwe 2014 da 06:40 (UTC)[respont]\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_06,_bloaz_2014&oldid=1554955 »\nKemmoù diwezhañ degaset d'ar bajenn-mañ d'an 12 C'hwe 2014, da 06:40.


Ari Þorgilsson (pe Ari Thorgilsson) (1067–1148 AD) a oa ur c'hronikour brudet eus Island er Grennamzer. Gantañ e voe savet an Íslendingabók, hag a gont istor ar familhoù kentañ a erruas en Island d'ober o annez eno. Lesanvet e oa Ari fróði ("Ari ar Fur") hag hervez Snorri Sturluson e voe an hini kentañ o skrivañ ul levr istor e norseg.\nStudioù a reas Ari e Haukadalur e skol Teitur Ísleifsson hag a oa mab da Ísleifur Gissurarson, kentañ eskob Island. Sklaer eo e studias an testennoù latin eno, met ken desket all e oa war istorioù al lennegezh komzet eus ar vro.\nSoñjal a reer e teuas Ari da vezañ beleg el lec'h a zo bremañ Staðarstaður, met ne ouzer ket kalz a dra diwar e benn a-hend-all, daoust ma skrivas-eñ an istor eus e familh.\nSur eo ez eo gantañ e voe skrivet an Íslendingabók ha soñjal a reer e kemeras perzh e skridoù all ivez, evel da skouer an Landnámabók hag a gont penaos e voe trevadennet Island gant ar Vikinged.\nUn den a bouez eo Ari Þorgilsson en Island ha sellout a reer outañ evel "tad al lennegezh islandek".\nAdtapet diwar « https://br.wikipedia.org/w/index.php?title=Ari_Þorgilsson&oldid=1868940 »\nDernière modification le 27 Meu 2020, à 13:04\nKemmoù diwezhañ degaset d'ar bajenn-mañ d'an 27 Meu 2020, da 13:04.


Prénoms bretons - Ofis Publik ar Brezhoneg\n> Dibab un anv-bihan brezhonek\nUr roll kentañ\nD'ober petra reiñ un anv-bihan brezhonek d'e vugel ?\nMuioc'h-mui e plij an anvioù-bihan brezhonek d'an dud abalamour da veur a dra.\nSetu ur roll ennañ un toullad anvioù-bihan brezhonek (evit gouzout hiroc'h, it e darempred ganeomp).\nDistaget e vez an anvioù en un doare aes, evel ma vezont skrivet. Dav eo teuler evezh ouzh al lizherenn "g" memes tra : distaget e vez evel "gu-" e galleg pa n'emañ ket e dibenn ur ger ; en degouezh-mañ e vez distaget evel "k".\nNe vez ket lakaet skraboù war an anvioù brezhonek peurvuiañ.\nKlikañ amañ evit pellgargañ deiziadur ar sent hag ar gouelioù.\nPeurliesañ e vez berr a-walc'h an anvioù-bihan brezhonek, enno 2 pe 3 silabenn, ha seniñ a reont brav. Puilh int, gant se eo aes da bep hini kavout unan hag a blijo dezhañ. Ouzhpenn-se e c'hall ur bern anvioù-bihan gourel mont da anvioù benel ken aes ha tra, n'eus nemet lakaat un -a e dibenn an anv. Gallout a reer ivez lakaat ouzhpenn, e dibenn pep anv, al lostger bihanaat karantezus "-ig" (evel Yann/Yannig, Anna/Annaig).\nDibab un anv-bihan evit e vugel n'eo ket un dister dra. Merket e vez identelezh ar vugale gant o anv-bihan a vo miret ganto e-pad o buhez. Tra m'emaomp en ur mare distabil, gant ar bedelaat o vont war-raok, e kaver merkoù stabil gant an anvioù-bihan brezhonek. Ha pa vefe ganet ho pugale e Breizh pe e lec'h all e vo o anv-bihan evito kement hag ur sichenn a c'hallint kemer harp warni, ur bazenn e-barzh istor o fersonelezh.\nLiammet eo kement anv zo ouzh un ijin boutin d'an holl. Kozh-tre eo an anvioù-bihan brezhonek ; deuet e oa an darn vrasañ anezho war wel er 5vet pe er 6vet kantved d'an nebeutañ, pa zegouezhas ar Vretoned eus Enez-Vreizh (Breizh-Veur hiziv an deiz) d'en em staliañ en Arvorig. Kavet e vezont stank en anvioù-lec'h. Meur a hini, evel Arzhur, Izold pe Marzhin, zo stag ouzh mojenn ar roue Arzhur.


Kelc'h Maksen Wledig: Al luskadoù politikel e Breizh e dibenn 1966\nAL LUSKADOU POLITIKEL E BREIZH\nAbaoe diwezh an eil brezel bed ez eo gwan eston al luskadoù politikel e Breizh. Strollad politikel brezhon ebet n’eo deuet a-benn da ziazezañ ur gelennadurezh na da ren un ober efedus. Evit ar strolladoù gall, ez eont en-dro e-kreiz digasted ar boblañs ha n’o deus pouez ebet war emdroadur buhez ar vro. Kement diviz a-bouez o tennañ d’an armerzh, d’ar gevredigezh pe d’ar politikerezh-Stad a vez diferet e Paris. Ne chom gant Breizhiz nemet plegañ d’ober.\nEvit meur a abeg evelato ez eo gwellaet kalz an emgav politikel abaoe un nebeut bloavezhioù. Ar boblañs dre vras a oar bremañ emañ ar vro en argoll. Trouz ar sindikadoù kouerion ha micherourion, difreterezh ar C.E.L. I.B., an taolioù-fourgas c’hoarvezet en hogos holl gêrioù Breizh a ziskouez emañ dud e pep lec’h o verzhout grevusted an enkadenn vrezhon. Studiadennoù PHLIPPONNEAU hag ar C.E.L.I.B. o deus lakaet sifroù war an enkadenn, ha sklaer eo : mar dalc’h da vont an emdroadur armerzhel a-vremañ, ez eo barnet Breizh da vezañ didudet a-grenn ha n’eo ket divroadelet hepken.\nDaoust ma vir al levierezh gall na ve brudet ar studiennoù-se, ez int tamm ha tamm anavezet hag e kresk o levezon war ar boblañs. Evit ar wezh kentañ en o istor kempredel e nac’h ar Vrezhoned divroañ.\nFazi e ve avat krediñ emañ Breizhiz e par an emsevel. Ar sindikadoù, ar C.E.L.I.B. ned eont ket pelloc’h eget gwelout en enkadenn Vreizh diaesterioù armerzhel ha kevredigezhel ; emaint c’hoazh o krediñ e vo a-walc’h gant un taol kempenn a-berzh gouarnamant Paris evit lakaat an traoù war o zu mat en-dro.\nDibaot kenañ eo c’hoazh ar Vrezhoned a wel er gudenn vrezhon estreget ur gudenn armerzhel rik, da vezañ diskoulmet hep direnkañ un disterañ ar framm politikel a zalc’h o bro. Rouez eus ar rouesañ ar re a veiz Breizh evel un nerzh politikel a-dal d’an nerzh politikel all diazezet e Paris, hag a ziawel ar c’hrogad etrezo. Mar lakaer eo kantkementet dindan ugent vloaz niver an dud prederiet gant kudennoù Breizh, sur eo n’eus ket ouzhpenn unan diwar mil oc’h ober eus ar c’hudennoù-se kudennoù politikel. An 999 all zo c’hoazh o patouilhañ er geun armerzhelour .\nKefridi gentañ an emsav zo enta diskouez kudennoù Breizh gant o liv gwirion, da lavarout eo al liv politikel ; reiñ d’ar bobl vrezhon un anaoudegezh reizh anezhi hec’h-unan, eus he gwirioù istorel ha politikel, eus he dleadoù istorel ha politikel. Preder bras ar gouarnamant gall e Breizh abaoe daou c’hant vloaz zo bet dibolitikaat buhez ar vro, mougañ kement nerzh politikel, dizarmañ kement danvez galloud gouest da gevezañ ouzh ar galloud gall.\nAl luskadoù armerzhelour zo, na mui na maes, al luskadoù en deus ezhomm ar gouarnamant gall : dibolitikel e fell dezho menel, sunañ a reont nerzhoù a c’hallfe mont a-hend-all d’ober luskadoù politikel, hag ouzhpenn-se e strivont da zerc’hel en e blom armerzh ur « rannvro » talvoudus d’an armerzh gall. Dlead kentañ an emsav zo enta politikaat holl gudennoù ar vro ; enebiñ gant nerzh ouzh kement luskad a glask mirout pobl Vreizh e-barzh mougev ar morvitellerezh politikel.\nPelec’h emañ al luskadoù-se a zalc’h ar Vrezhoned e-maez a bep politikerezh ? Ar re noazusañ, kresket evel kebell-touseg flaerius war leur ar vougev, zo hep mar ar strolladoù Brezhoned bodet dindan ur skritell vrezhon ha n’int ket bet gouest goude ugent vloaz da dermenañ ur gelennadurezh, da sevel ur program na da ren un obererezh a nep seurt ; o mennadoù armerzhel ha kevredigezhel koumoulek, dezho dassonioù politikel dibal, zo deuet a-benn da douellañ un darn eus yaouankiz ar vro, a yae dezho « peogwir ne oa netra a-hend-all » ; ha paveen abeg hepken d’an diheñcherezh-se e rankomp o diskouez evel noazus. Ken noazus-all eo ar c’hostezennoù gall a zeu da duta e Breizh evel ma tutaent en Aljeria betek ma voent skubet gant an dispac’h.\nKlask a reont tennañ o mad eus enkadenn Vreizh er mare-mañ ha se e sell d’ur politikerezh a-enep de GAULLE hepmuiken. An tu dehou gall a ra van da grediñ en ur rannvroelouriezh eus a-raok 1789. Ar gomunourion c’hall a glask kenkizañ ha heñchañ al luskadoù distumm a zo o tiwanañ e Breizh.\nTra heverk, e hañval ar gomunourion c’hall doujañ al luskadoù armerzhelour brezhon ; pellaat a reont, dre heg, bruderion ar M.O.B. diouzh an displegadegoù sindikadel aozet a-benn embann klemmoù ar Vrezhoned : kement-se zo bet gwiriet e Gwengamp warlene ha nevez’zo e Roazhon. Bep tro e reont faskourion eus izili ar M.O.B. ha zoken eus izili an U.D.B. C’hoarzhus eo seurt tamall, pa ouezer pebezh dienez a vennozioù, faskour pe all, a gaver er M.O.B., pa ouezer ivez e klask an U.D.B. bale dorn-ouzh-dorn gant strolladoù gall an tu kleiz. An emzalc’h-se a-berzh ar gomunourion c’hall zo arouezius-kenan eus an doare ma veizont Breizh.\nTalvezout a ra ar boan da vezañ notet, rak eus an holl luskadoù o treuziñ ar vro ez eo ar gomunourion a’n em gavo un deiz a-dal d’an emsav brezhon. Lu eo soñjal e c’hallfe ar Strollad Komunour Gall bezañ gounezet da geal ar Stad Vrezhon ; mat e vo lakaat ar gomunourion vrezhon da brederian war an istor, istor o bro, istor o strollad, istor o strollad e-pad Dispac’h Aljeria pergen, evit ma c’hallint ober an dibaboù ret kent na vo re ziwezhat evito.\nStad politikel Breizh e diwezh 1966 a c’hell enta bezañ termenet evel-henn : ur boblañs dibolitikaet en he fezh war-bouez un nebeudig ; ar sternioù gall, dornadig tud dibabet aketus, ar re a zalc’h ar vro e gwirionez, tudennoù divzremm, gourfolitikaet kostez Frañs, dibolitikel evit ur gwel kostez Breizh ; un dornadig Brezhoned o tifretañ en un armerzholouriezh dic’halloud, pe vodet er strolladoù politikel gall hag o ren enno ur marmouzerezh politikel hepmuiken, o vezañ ma talvez o labour er strolladoù-se da ziraez palioù n’o deus netra da welout gant Breizh.\nAn emsav en diwezh, bihan e niver, a zo gantañ holl c’hoanag pobl Vreizh ; an emsav a zo e gefridi politikaat pobl Vreizh, reiñ dezhi ar c’hoant da ren he buhez-pobl evel m’he deus ar gwir hag an dlead d’henn ober. Emsav 1. Genver 1967.


Wikipedia:Kumuniezh/An davarn/sizhunvezh 12 bloaz 2010 - Wikipedia\nWikipedia:Kumuniezh/An davarn/sizhunvezh 12 bloaz 2010\n1 22/03/2010 — 28/03/2010\n1.2 Rummad:Sonaozourien hervez ar vro pe Rummad:Sonaozourien hervez o bro ?\n1.3 Patrom:Infobox Kanton eus Frañs\n1.3.1 Anv ar patrom\n1.3.2 Neuz an infobox\n1.4 Wikimania Scholarships\n22/03/2010 — 28/03/2010\nSkrivañ un dra bennak en daouzekvet sizhun eus 2010 | An davarn | sizhun a-raok — sizhun war-lerc'h\nPatrom:Wikimammenn[kemmañ ar vammenn]\nAr patrom Wikimammenn n'a ket en-dro (da skouer e Da Feiz hon Tadoù Kozh). Piv a c'hallfe renkañ anezhañ ? --Llydawr 22 Meu 2010 da 11:17 (UTC)\nN'eo ket bet krouet ar wikisource e brezhoneg c'hoazh. Pe neuze ur bajenn nemetken.. Mat vefe kaout ur wiki gwir gant ur chomlec'h br.wikisource.org evel an hini kembraek . Met piv a c'hellfe ober war-dro?--Gwendal 22 Meu 2010 da 17:46 (UTC)\nGoude bezañ graet un droiadig em eus gwelet e oa pajennoù. Poent eo goulenn un anv domani e br. d'am soñj.--Gwendal 22 Meu 2010 da 17:54 (UTC)\nMe gav din eo ret e vefe oberiant ar raktres wikimammenn evit ma 'vefe kadarnaet ar raktres-se. Ha n'ouzon ket ha tud a vo evit labourat du-se, labour forzh pegement a zo du-mañ dija. Da welet... --Y-M D (kaozeal) 22 Meu 2010 da 18:23 (UTC)\nMat e vije bravaat an degemer, ha marteze kemer skouer war an hini kembraek. Goude-se neuze e c'hallfen lakaat meur a draig e-barzh, evel ma ran er wikigeriadur, bep sizhun, hag abaoe pell zo . ne vije ket fall ivez da bep hini mont da lakaat un dra bennak ur wech bennak er miz a zeu, tennet eus e urzhiataer: ur varzhoneg verr, ur pennad studiet, .... Bianchi-Bihan 23 Meu 2010 da 02:48 (UTC)\nRummad:Sonaozourien hervez ar vro pe Rummad:Sonaozourien hervez o bro ?[kemmañ ar vammenn]\nEmaon o soñj ober war dro ar pennadoù war ar sonaozourien hag o rummadoù. Ur rummad Rummad:Sonaozourien dre vro a zo da skarzhañ (gwelout ). Graet e vo pe gant Rummad:Sonaozourien hervez ar vro pe Rummad:Sonaozourien hervez o bro (pe gant un anv all...). A-raok krouiñ ar rummad em boa c'hoant goulenn ho ali diwar-benn an anv da reiñ. Kavet e vez war ar wiki ar rummadoù Rummad:Skrivagnerien hervez o bro ha Rummad:Livourien hervez ar vro. Mat 'vefe d'am soñj amañ ivez kaout rummadoù unvan, da laret eo Rummad:Skrivagnerien hervez o bro, Rummad:Livourien hervez o bro, Rummad:Sonaozourien hervez o bro... da skouer. Ur goulenn teknikel a-walc'h eo met a-bouez evit renkañ ar pennadoù ha gellet adkavout ur pennad aes da c'houde.--Gwendal 24 Meu 2010 da 19:31 (UTC)\nSed aze ur mennozh mat. --Yun (kaozeal) 25 Meu 2010 da 06:34 (UTC)\nHervez o bro, hervez doare ar brezhoneg brezhonek. Bianchi-Bihan 25 Meu 2010 da 07:08 (UTC)\nPatrom:Infobox Kanton eus Frañs[kemmañ ar vammenn]\nAnv ar patrom[kemmañ ar vammenn]\nGwelout a ran ez eus savet un Infobox Kanton eus Frañs. Ha ma komzfemp un tamm eus se?\nGraet hon eus\ngant kantonioù Suis,\ngant departamant gall, Dispac'h gall, Republik c'hall, Tro Bro-C'hall\nha gant kanton gall!\nne welan ket perak ne rafemp ket, pe gentoc'h, ne zalc'hfemp ket d'ober, gant kanton gall (rak kanton eus ar Stad C'hall zo re hir).\nSavet em eus un toullad pennadoù db kantonioù : holl kantonioù Iparralde a gredan.\nAbaoe ma komzan brezhoneg n'em eus ket graet gant ar ger Frañs gwech ebet, tre evel ma n'em eus ket graet gant ar ger brittophone gwech ebet e galleg, ha ne rin biken na gant an eil na gant egile.\nBremañ, en degouezh resis-mañ, e karfen gouzout penaos e votfe an dud diwar-benn an daou anv-mañ:\nKanton eus Frañs\nBianchi-Bihan 25 Meu 2010 da 08:50 (UTC)\nIngal eo din. N'eo nemet anv ar patrom ha ne zeuy ket war wel er pennadoù. --Yun (kaozeal) 25 Meu 2010 da 09:26 (UTC)\nRoet ganin ma ali, n'eo ket ma afer ken. Met ne gomprenan ket perak n'eo ket bet implijet diouzhtu an anv kanton gall a zo anv ur pennad savet pell zo. Bianchi-Bihan 25 Meu 2010 da 09:35 (UTC)\nMemes ali ha Bianchi-Bihan, ne ran ket gant Frañs met gant Bro-C'hall. Gwelloc'h e kavfen ober gant Bro-C'hall pe gall bep tro er patromoù hag er rummadoù ivez...--Gwendal 25 Meu 2010 da 09:38 (UTC)\nNeuz an infobox[kemmañ ar vammenn]\nGallout a reer gwelet neuz nevez an infobox er pennad Kanton Kastell-Noez. Gallout e reer cheñch tra-pe-dra c'hoazh a-raok sevel teuliadur ar patrom ha kempenn ar pennadoù kanton all. --Yun (kaozeal) 25 Meu 2010 da 09:32 (UTC)\nWikimania Scholarships[kemmañ ar vammenn]\n25 Meu 2010 da 07:19 (UTC)\nWar a seblant ez eus un tamm brezel o sevel dre eno, mat e vo da bep hini mont da reiñ e ali:\nhttp://br.wikipedia.org/wiki/Kaozeal:An_Trevo%C3%B9 ha http://br.wikipedia.org/w/index.php?title=An_Trevo%C3%B9&diff=next&oldid=692205\nBianchi-Bihan 28 Meu 2010 da 17:19 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_12_bloaz_2010&oldid=710491 »


Rigedag - Wikipedia\nGwerzherez rigedagoù e Granada e Bro-Spagn\nPenaos e vez implijet ar rigedag\nAr rigedag zo ur benveg-skeiñ idiofon, implijet er sonerezh maourek, ottoman, henroman, italian, spagnol, sefarad ha portugalat. Ar benveg zo anezhañ ur c'houplad tammoù danvez kalet kleuz e stumm div hanterenn krogen staget gant un ere er penn uhelañ. Dalc'het e vezont en dorn hag implijet da seniñ klikoù da verkañ al lusk pe un trouz padus produet gant un heuliad klikoù. Savet e vezont diwar prenn kalet diouzh boas, daoust ma vez implijet gwienn gwer mui-ouzh-mui.\nDaou rigedag a vez implijet gant ar soner da gustum. Unan e pep dorn, gant an ere dalc'het gant ar biz-meud ha lodenn galet ar rigedag e palv an dorn gant ar bizied pleget en tu all. Pep rigedag a daol un trouz un tamm disheñvel.\nAdtapet diwar « https://br.wikipedia.org/w/index.php?title=Rigedag&oldid=1930244 »\nKemmoù diwezhañ degaset d'ar bajenn-mañ d'an 2 Gen 2022, da 21:34.


Pajenn:Le Gonidec - Bibl Santel pe Levr ar Skritur Sakr, levr Iañ.djvu/572 - Wikimammenn\nPajenn:Le Gonidec - Bibl Santel pe Levr ar Skritur Sakr, levr Iañ.djvu/572\nSirus a lez ar Iuzevien da zistrei da Jéruzalem ha da zével ann templ a-névez.\n1. Er bloavez ken̄ta eûz a Zirus, roué ar Bersied, évit séveni ar gér en dôa rôet dré c’hénou Jérémias, é lékéaz ann Aotrou spéred roué ar Bersied da zével, ha da embanna enn hé rouan̄télez holl, ô lavarout :\n2. Ével-henn é lavar Sirus, roué ar Bersied : Ann Aotrou, Doué ann én̄v, en deûz roet d’in holl rouan̄télésiou ann douar ; hag hen̄ en deûz gourc’hémennet d’in ma zavchenn eunn tî d’ézhan̄ é Jéruzalem, a zô er Judéa.\n3. Piou ac’hanoc’h a zô eûz he bobl ? Ra vézô he Zoué gan̄t-han̄. Ra biñô é Jéruzalem, a zô er Judéa, ha ra zavô a-névez tî ann Aotrou, Doué Israel, péhini eo Doué a zô é Jéruzalem.\n4. Hag ann dûd all, é pé léac’h-bennâg ma choumon̄t, râ gen-nerzin̄t anézhan̄ eûz al léac’h é péhini en em gavon̄t, hag enn arc’han̄t, hag enn aour, hag eun danvez, hag el loéned ; hép niveri ar péz a gennigon̄t a ioul vâd é templ Doué a zô é Jéruzalem.\n5. Neûze prin̄sed tiadou Juda ha Ben̄jamin a zavaz hag ivé ar véleien, hag al Lévited, ha kemen̄d hini a oé ken̄traouet hé spéred gan̄d Doué, évit piña da zével templ ann Aotrou a oa é Jéruzalem\n6. Hag ar ré holl a oa war drô, a gen-nerzaz anézhô é listri arc’han̄t hag aour, é danvez, hag é loéned, hag é arrébeûri, hép nivéri ar péz a oa kenniget a ioul vâd.\n7. Ar roué Sirus a zistolaz ivé d’ézhô listri templ ann Aotrou en dôa digaset Nabukodonosor eûz a Jéruzalem, hag en dôa lékéat é templ hé Zoué.\n8. Sirus, roué ar Bersied, hô c’hasaz dré zourn Mitridates, mâb Gazabar, péhini hô rôaz dré niver da Zasabazar, prin̄s Juda.\n9. Ha chétu aman̄ ann niver anézhô : trégon̄t plad aour, mil plad arc’han̄t, naô c’houn̄tel war-n-ugen̄t, trégon̄t kôp aour,\n10. Pévar c’han̄t kôp arc’han̄t ha dék, eûz a eunn ézomm all distéroc’h, ha mil léstr all.\n11. Eûz a listri aour hag arc’han̄t éz oa pemp mil ha pévar c’han̄t. Sasabazar hô c’hasaz holl gan̄t-han̄, gan̄d ar ré a zistrôaz da Jéruzalem goudé dizougadur Babilon.\nNiver ann dûd a zistrôaz eûz a Vabilon d’ar Judéa.\n1. Chétu ann niver eûz a vugale Israel, péré, goudé béza bét kaset é\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_levr_Iañ.djvu/572&oldid=150860 »\nKemmoù diwezhañ degaset d'ar bajenn-mañ d'an 10 Mae 2019, da 10:13.


Dilestradeg Alhucemas - Wikipedia\nDilestradeg Alhucemas zo un dilestradeg soudarded spagnol e Maroko, en Al Hoceima (Alhucemas e spagnoleg, Biya pe Taɣzut e berbereg) d'an 8 a viz Gwengolo 1925. Ur bagad soudarded c'hall a oa ganto ivez. Da-heul e teuas dibenn Republik ar Rif.\nDilestradeg arme Spagn e 1925 en Alhucemas.\n1 Brezel ar Rif\n2 An dilestradeg\n3 Renerien an oberiadenn\n3.1 Arme Spagn\n3.2 Al listri gall\nBrezel ar RifAozañ\nGant feur-emglev Fes e 1912 e oa bet roet ar Rif da Spagn. E gwirionez ne weled soudard estren ebet er Rif.\nE deroù 1921 e fellas d'ar jeneral Manuel Fernández Silvestre kas e arme di hag e 1921 e c'hoarvezas Emgann Annual ma voe pulluc'het an arme spagnol gant re Abd el-Krim. Goude an trec'h-se e teuas hini Monte Arruit (El Arroui, en arabeg) war Spagn adarre.\nE 1925 e kouezhas Abd el-Krim war an arme c'hall, ma c'hoarvezas d'ar C'hallaoued evel d'ar Spagnoled en Annual.\nGoude emgann Annual n'halle ket arme Spagn adc'hounit an dachenn kollet. Klask a rejod mirout ouzh kresk tachenn an emsaverein\nDilestret e voe 13.000 soudard spagnol kaset eus Ceuta ha Melilla gant listri spagnol ha gall. E penn an oberiadenn edo Rener Arme Spagn, ar jeneral Miguel Primo de Rivera, hag e penn an arme dilestret en aod bae Alhucemas edo ar jeneral José Sanjurjo, dindanañ edo soudarded ar jeneraled a oa e penn brigadennoù Ceuta ha Melilla, Leopoldo Saro Marín ha Emilio Fernández Pérez. E-touez ofiserien an oberiadenn edo ar c'horonal Francisco Franco, a voe anvet da jeneral brigadenn goude an oberiadenn.\nBloavezhioù goude e voe studiet an dilestradeg-se gant ar jeneral stadunanat Dwight Eisenhower evit prientiñ e zilestradeg e Normandi.\nRenerien an oberiadennAozañ\nPennrener: jeneral Miguel Primo de Rivera.\nRener war zouar: jeneral José Sanjurjo Sacanell.\nRener en oabl: jeneral Soriano.\nRener war vor: amiral Guerra.\nNerzhioù war zouar (war-dro 13.000 den):\nAl lestr douger Dédalo, gwelet eus ur c'harr-nij gall d'an 08/09/1925, e bae Alhucemas.\nAernerzhioù (jeneral Soriano):\n3 skouadrennig (div rann e pep hini : ur rann anaout, hag ur rann bombezañ)\n6 dournijerez chase - anaoutSavoia S-16\n6 dournijerez bombezañ Machi M-18*AR\n2 garr-nij Junkers F-13 eus ar Groaz ruz.\nAl lestr hobregonet Paris er bloaz 1914.\nAl listri gallAozañ\nDindan an amirall Hallier:\n1 lestr-hobregonet: "Paris".\n2 vorreder: "Metz" ha "Strasbourg".\n2 lestr-tarzher: "Anammite" ha "Tonkinois".\n2 monitors avisos: "Reims" hag "Amiens"-\n1 batalhon troadeien morlu.\n1 skouadrennig bombezañ: Farman Goliath gant 6 karr-nij.\nUr film zo bet savet gant skinwel Spagn (RTE) war-dro 1980, diwar-benn an dilestradeg.\nAdtapet diwar « https://br.wikipedia.org/w/index.php?title=Dilestradeg_Alhucemas&oldid=1854743 »\nDernière modification le 5 Du 2019, à 16:10


Golo Elektra: Assassin, embannadenn saoznek\nGolo an embannadenn c'hallek\nElektra: Assassin a zo titl un heuliad comics berr (8 levrenn) hag a voe a-bouez bras en istor ar c'homics. Embannet e voe gant Epic Comics, ur skourr eus Marvel Comics, etre 1986 ha 1987. Ar senbario a zo bet skrivet gant Frank Miller hag an tresadennoù savet gant Bill Sienkiewicz.\nFrank Miller ha Bill Sienkiewicz a oa e barr o brud e-touez al lennerien comics pa voe embannet Elektra:Assassin. Degemeret mat-tre e voe an heuliad gant al lennerien, dres d'ar mare ma teuas ivez Batman: The Dark Knight Returns er-maez.\nEn heuliad ec'h implijas Sienkiewicz doareoù skeudenniñ ne oant ket bet implijet betek-henn : dourlivañ ha pegadennoù da skouer.\nNe glote ket senario Miller gant reolennoù "comic book code". Setu perak ne voe ket embannet gant Marvel Comics, met gant Epic Comics, un ti-embann hag a lakae embann levrioù ne zerent ket ouzh ar vugale. Ne voe ket gwerzhet Elektra:Assassin er stalioù kazetennoù, met e stalioù bannoù-treset nemetken.\nKregiñ a ra an traoù e Suamerika, eno emañ Elektra en un ti evit ar re sot hag e klask kavout he memor en-dro. Diaes eo al levrenn gentañ da lenn, dre ma'z eo ken mesk-divesk an istor ha memor Elektra. Soñjal a re edarvoudoù kozh evel marv he mamm, an taolioù a bakas gant he zad (ne ouezer ket ha gwir eo pe get) hjag e re nevesoc'h, evel muntroù he deus kaset da benn. Dizoloiñ a reer ivez ez eus eus The Beast, hag a redi an dud da zoujañ d'e urzhioù dre lakaat anezho da evañ e laezh. Er penn-kentañ ne ouezer ket re pe bal en deus The Beast, ha goude-se e komprener ez eo mennet da aozañ ur brezel nukleel. Goude bezañ c'hwitet e ra war-dro kabal-prezidant Ken Wind. Ur wech dilennet e klask hemañ aozañ ur brezel nukleel a-enep da Rusia. Dont a ra a-benn Elektra da guitaat ti ar re sot dre douellañ Garrett, hag a labour evit S.H.I.E.L.D.. Neuze e krog Garrett da glask we he lerc'h met ne zeu ket a-benn da bakout anezhi. Elektra a laka ur savadur, ennañ Garrett, da darzhañ, ha distrujet eo Garrett. Skiantourien eus rann eus S.H.I.E.L.D. a adsav Garrett dindan stumm ur robot, ha stagañ a reont e benn gwir ouzh ar robot. Kenderc'hel a ra da glask war-lerc'h Elektra, met merzout a ra e vo dibosupl dezhañ tapout anezhi.\nAdtapet diwar « https://br.wikipedia.org/w/index.php?title=Elektra:_Assassin&oldid=1484739 »


Timur (تیمور, Temür, « houarn » e tchagataieg (turkeg krenn)), lesanvet alies Tīmur-e Lang pe Timur Lenk (تیمور لنگ, „Timur kamm“), anavezet e yezhoù Europa evel Tamerlan (8 a viz Ebrel 1336 - 19 a viz C'hwevrer 1405), a voe unan eus pennoù meur Kreiz Azia e dibenn ar XIVvet kantved. Gantañ e voe savet tierniezh an Dimourided hag un hendad d'an impalaer moghol Babur e oa ivez.\nEiltaolennadur eus ar XVvet kantved.\nImapalaeriezh Timur etre ar bloavezhioù 1365 ha 1405\nMoarvat e voe ganet e Shahrisabz (en Ouzbekistan bremañ), en ur familh uhelidi, diskennet eus Mongoled Jengis Khan o doa degemeret boazioù ha yezhoù turkek ha persek. Muzulmad e oa Timur.\nWar-dro 1360 e teuas Timur da vezañ e penn un armead tud eus kreiz Azia. Kemer a reas perzh e brezelioù e Transoxiana hag aloubiñ a reas Khorasan, gant ur miliad a varc'heien. Tamm-ha-tamm e kreskas e c'halloud ha sevel a reas un impalaeriezh, gant he c'hêr-benn e Tachkent.\nEtre 1370 ha 1372 e renas argadoù en hanternoz d'ar menezioù Tian Shan. E 1383 e stagas da aloubiñ Persia. Kemer a reas Herat, Khorasan ha reter Persia, hag a-benn 1387 e oa bet peuraloubet Persia gantañ. Yud ha rust e voe an aloubadegoù-se, hervez a gonter : pa glaskas annezidi Isfahan sevel a-enep e yev e lakaas lazhañ an holl anezho, 70 000 a dud. Etre 1382 ha 1405 e voe tizhet gant e armeoù kêrioù ken pell ha Delhi ha Moskov, hag aloubet e voe gantañ douaroù e-leizh en em astenne etre ar menezioù Tian Shan e-kreiz Azia hag ar menezioù Taurus en Anatolia. Kouezhañ a reas Baghdad etre e zaouran e 1401. E 1402 e tigoras brezel a-enep an Impalaeriezh Otoman, en un emgann e-kichenAnkara, hag e skrapas ar sultan Bayezid Iañ. Mervel a reas hennezh en toull-bac'h\nE miz Kerzu 1404 e stagas da vrezeliañ a-enep an dierniezh Ming, kevredet gant ar Vongoled. Hogen klañv e chomas ha falc'het e voe gant an derzhienn en Otrar (e Kazakstan hiziv), d'ar 17 a viz C'hwevrer 1405, a-raok bezañ tizhet harzoù Sina.\nE meur a lec'h ha meur a vro e seller ouzh Timur evel un torfedour daonet, dre ma voe preizhet ha dismantret Baghdad, Damask, Delhi ha kêrioù all c'hoazh gant e armeoù. E kreiz Azia avat e virer anezhañ eñvor ur rener meur a lakaas an arzoù da vleuñviñ en e lez. Lakaat a reas e-leizh a arzourien eus ar broioù aloubet gantañ da zont da Samarkand ha lezel a reas frankiz dezho da sevel o oberennoù eno. Gantañ e voe lakaet sevel savadurioù kaer en e gêr-benn.\nSavadurioù ar Registan, e Samarkand\nHiziv an deiz e seller outañ evel un haroz broadel en Ouzbekistan.\nMojennoù a gonter diwar e benn. E 1941 e voe tennet e gorf eus ar bez gant ur skiantour rusian, Mikhail M. Gerasimov. Daou zevezh war-lerc'h e voe aloubet an Unvaniezh Soviedel gant an armeoù alaman. Adveziet e voe Timur, gant enorioù bras, e miz Du 1942. Ha diouzhtu war-lerc'h e voe trec'h ar Soviediz en Emgann Stalingrad.\nBiographie de Tamerlan (e galleg)\nEncyclopaedia Britannica (e saozneg)\nThe life of Timur (e saozneg)\nAdtapet diwar « https://br.wikipedia.org/w/index.php?title=Timur&oldid=1642225 »\nDernière modification le 29 Ebr 2015, à 17:02\nKemmoù diwezhañ degaset d'ar bajenn-mañ d'an 29 Ebr 2015, da 17:02.


Ambarabà ciccì coccò - Wikipedia\nAmbarabà ciccì coccò zo kentañ gwerzenn ur filastrocca, ur rimadell italianek evit bugale. Lirzhin eo an ton, met ster resis ebet n'eus dezhi. Dre ma'z eo "kelc'hiek" framm ar rimadell e c'hall bout adlavaret ad libitum.\nSetu amañ unan eus doareoù niverus ar filastrocca « Ambarabà ciccì coccò ».\nMa la mamma le chiamò...\namba-ra-bà ciccì coccò!\nteir c'haouenn war ar gomodenn\nhag o deus graet ar garantez\ngant merc'h an doktor.\nMet ar vamm he deus o galvet...\nAr werzenn gentañ zo boutin d'an holl zoareoù war-bouez unan bet dastumet gant Gianfranco Contini e 1981, ma'z eo tre civette sulla cassettiera, "teir c'haouenn war ar gomodenn".\nGant ar mezeg o klañvaat :\nGant teir yar e-lec'h teir c'haouenn :\nGant tri marmouz e-lec'h teir c'haouenn :\nUr studiadenn zo bet savet diwar-benn gerdarzh kentañ gwerzenn ar filastrocca-se gant ar yezhoniour italian Vermondo Brugnatelli (2003).\nGoude dielfennet hervez istor a an italianeg en deus kavet e c'hellje ar rimadell bout ker kozh ha mare al latin, pa zlee bout distaget evel *« hanc para ab hac quidquid quodquod ». Peogwir e oa ur rimadell da skarzhañ evel bicha bula e brezhoneg  e tlee talvezout, dur mare, kement ha *"kempenn an (dorn)-se d'an den all-se (hag a zo o tibunañ ar rimadell)". \nKanet war YouTube\n↑ (it) Contini, Gianfranco : Il problema dell'energia nella tradizione italiana, er gelaouenn Belfagor, 1981 (ISBN 978-88-222-6103-8)\n↑ (br) (fr) L. F. Salvet, Lavarou koz a vreiz-Izel, Slatkine Reprints, 1986, p. 233 (ISBN 978-2-05-100101-4)\n↑ (it) Brugnatelli, Vermondo : Per un'etimologia di « am barabà ciccì coccò »\nAdtapet diwar « https://br.wikipedia.org/w/index.php?title=Ambarabà_ciccì_coccò&oldid=1857790 »\nKemmoù diwezhañ degaset d'ar bajenn-mañ d'an 28 Du 2019, da 18:56.


Kefridioù ha palioù ar Park - Site officiel du Parc naturel régional d’Armorique\nAccueilOberoù ar ParkPark an ArvorigKefridioù ha palioù ar Park\nTermennet eo kefridioù ur Park natur rannvroel gant Kod an endro. Diwar e gefridioù e sav, asambles gant e gevelerien ur steuñvenn diazezet war an diorren padus war e diriad a-bezh : ar garta an hini eo. Ur wech savet ar garta e termenno ha hencho labour ar Park.\nKefridioù ar park\nUr Park natur rannvroel a zo dezhañ pemp kefridi hervez mellad R333-4 Kod an Endro :\nGwareziñ ha merañ ar gladoù naturel, sevenadurel ha dremmvroel,\nAn diorren ekonomikel ha sokial\nAn degemer, an deskadurezh hag ar c’helaouiñ\nAn arnodiñ hag an neveziñ\nAr garta a zo ur gevrat enni ar steuñvenn a zispleg penaos e vo gwarezet ha peseurt palioù diorren padus a zo evit Park natur rannvroel Arvorig. Ur wech skrivet e vez kinniget d’un enklask foran evit ma c’hellfe an holl burutellat ha da c’houde e rank ar c’humunioù ‘barzh ar Park votiñ evit reiñ o asant koulz hag ar rannvro, an departamant hag ar gevelerien sokiomicherel ha prezidanted ar c’hevredigezhioù.\nTermenniñ a ra ar palioù da dizhout, war peseurt tu heñchañ ar gwareziñ, ar brudañ hag an diorren er Park koulz hag ar muzulioù evit kas ar palioù da benn. A-benn 15 vloaz e vez azgwelet ar garta hag hervez mont-en-dro an difrae-mañ e vo adrummet ar Park pe get gant ministrerezh an endro. Park natur rannvroel Arvorig en doa dibabet an dremmvroioù da ziazez ar garta 2009-2024 gant an titl “Evit dremmvroioù dibabet en Arvorig”.\nPalioù labour ar garta-mañ a zo :\nKreñvaat pinvidigezh elfennoù ar glad a ziorren kalite buhez d’an dud.\nSkoulmañ asambles labour an dud ha talvudegezh ar gladoù naturel war an douar, war vor, war an inizi.\nBuheziñ ar gladoù hag ar c’hrouiñ arzel gant raktresoù boutin\nLabourat amañ (er c’humunioù) hag ahont (broioù all)\nAr preder evit sevel karta da zont Park natur rannvroel Arvorig a zo bet boulc’het.\nGwelloc’h kentrec’hiñ eget rediañ\nBarregezh ar Park evit gwareziñ ha diorren e diriad a zo diazezet war mont-en-dro ar garta ‘benn tizhout ar palioù, o c’houzout e vez graet al labour-se dre titouriñ, kelaouiñ, buheziñ ha degas deskadurezh d’an dud a zo o chom, o tremen pe o labourat er park.\nKarta 2009-2024 ar Park e brezhoneg\t8.86 MB, pdf


Polybios - Wikipedia\n(Adkaset eus Polibios)\nUr pennad Polibios (disheñvelout) zo ivez.\nPolybios (war-dro 200-118 kent J.-K.), Πολύβιος en henc'hresianeg, a oa un istorour eus ar prantad hellenadek brudet gant e oberenn, An istorioù, a zanevell ar prantad etre 220 ha 146 kent J.-K. dre ar munud.\nTalbenn an Abrégé des Commentaires de M. de Folard sur l'histoire de Polybe, 1754.\nKontañ a ra an oberour penaos e voe savet ar Republik roman ha penaos e teuas, tamm-ha-tamm, da lakaat he c'hrog war Hellaz.\nBrudet eo mennozhioù Polybios diwar-benn rannañ ar galloudoù er gouarnamant, adkemeret goude gant Montesquieu en e oberenn Spered al Lezennoù, hag e Bonreizh SUA.\nGanet e oa e Megalopolis, en Arkadia, war-dro 200 kent JK. Mab e oa da Lycortas, ur politikour hellazat a oa e penn an arme war varc'h e Kevre Ac'haia. Dre ma oa savet e dad a-enep galloud nevez Roma e Makedonia e voe kaset d'ar vac'h. Ha Polibios da Roma, ma voe lakaet gant Lucius Aemilius Paulus da gelenn e zaou vab.\nAdtapet diwar « https://br.wikipedia.org/w/index.php?title=Polybios&oldid=1755304 »\nDernière modification le 18 Gou 2017, à 16:29\nKemmoù diwezhañ degaset d'ar bajenn-mañ d'an 18 Gou 2017, da 16:29.


Journal de Renaud Camus, dimanche 13 octobre 2019\ncréée le lundi 14 octobre 2019, 12 h 15\nmodifiée le mardi 15 octobre 2019, 0 h 13Plieux, dimanche 13 octobre 2019, minuit. Élisabeth Lévy, quand je l’ai vue la semaine dernière à Levallois-Perret, m’a dit qu’Alain Finkielkraut souhaitait ~~~~ ~~~ ~~’~~~~~~~~~~, ~~~ ~~~~ ~~~ ~~~~ ~~~~~ ~~~~~ ~~~~~~ ~~~~~~~~, ~~~ ~~~~~, ~~~ ce n’est que ~~~ ~~~~~~~~ ~~~~ ~~~~~~~~~ ~~~~ ~~~ ~~~~~~~~~~. ~~~~ ~~~~~~~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~~ ~~~ ~~~~~~~~~~ ~~~~~~~~ : ~~’~~~~ ~~~ ~~~~ ~~~~~~~~~~~~~ ~~~~-~~~~~ ~~’~~~~~~~~~ ~~~~~~ ~~~~~~-~~~~~, lorsqu’il m’appela ; et ~~’~~~ ~~ ~~ ~~~~ ~~~~~~ ~~~~ ~~~ ~~~~~ ~~~~~~~~~~~, ~~’~~~~ ~~~~~ ~~~~~~-~~~ : ~~~ ~~~ ~~~~~~ ~~~~~ ~~~~ ~~~~~~ ~~~ ~~~~~~~~~~, ~~~~ ~~~ ~~~~~~ ~~~~~ ; ~~~ ~~~~~~ ~~~ portable je n’y ~~~~~~~~~ ~~~~ ~~~~~~~~~ ~~~’~~~~~ ~~~~ ~~~~~~~~~ ~~~ ~~~~ ~~~~~ ~~~ ~~~~~~~, ~~~ ~~~~~~~~, ~~~~ ~~~ ~~’~~~~~~~~ ~~~~~~~ ~~~~ ~~~~~~~~~ ~~~~~~ ~~~ ~~~~~ ~~ ~~~ ~~~~~~~, ~~~ ~~~ le consulte. C’est ~~~~ ~~~ ~~~~~~ ~~~~~~~~~~, ~~~~ ~~~~~~~~~ ~~~~ ~~ ~~~~ ~~~~~, ~~~~~ ~~~~ ~~~~ ~~~~~~~, ~~~~ ~~~~~~~~~~~~~ ~~ ~~~ ~~~~~~~~~~~~~ ~~~ ~~~~ ~~~~~~~~ ~~~~~ ~~~ ~~~~~~~~ ~~~~ ~~~ demande. Et notre ~~~~~~~ ~~~~~~~ ~~~ ~~~~~~~~~~~~ ~~~~~ ~~~~ ~~~~~~~~~~~~ ~~~ ~~~~~~~~~~~~~~ ~~ ~~~ ~~~~~~ ~~~~~~ ~~~ ~~~~~ ~~~~~ ~~~ ~~~~~~~~~~~~~~~~ ~~~~~~~~ ~~~~~~ ~~~~~, ~~~~ ~~~~~~~~~~ ~~~~~~~ ; ~~~~ ~~’~~~~ un appel laissé ~~~~~ ~~~~~~~ ~~~ Me ~~~~~~~ ~~~ ~~~~~~~~~~~, ~~~~~~ ~~~ ~~~~~~~~ ~~~~~ ~~~~~ ~~~ ~~~ ~~~~~~~~, ~~~ ~~~~~~~ ~~~ ~~~~ ~~~~~~~ ~~~~~~~ ~~~~~ ~~~~~, ~~~~ ~~’~~~~~~ ~~~~~ ~~~~~~~ qu’il eût été ~~~~~ ~~ ~~~~~ ~~~~~~~~ ~~~ ~~~ ~~~~~ ~~’~~~~~~~~~ : ~~~~~~~ ~~~ ~~~~~~~~~~~ ~~ ~~~~~~~~~~ ~~~~ ~~~~ ~~~~ ~~~ ~~~~~~~ ~~~~ ~~~~~~~~~~ ~~~ ~~~ ~~~~~~~, ~~~~~~~ ~~~ XVIIe ~~~~~~~~, autant je trouvais ~~~~~~~~~~~~~ ~~~~~~, ~~~~~ ~~~~ ~~~~~~~~~~, ~~~’~~~ ~~~ ~~~~~~~~~~ ~~~~~ ~~~~ ~~ ~~~~~~~~ ~~~~~~~~~~~ ~~~ ~~~ ~~~~~~. ~~~ ~~~ ~~~~ ~~ ~~~~~~~~ ~~~’~~~ ~~’~~ ~~~~~~~ ~~~~~~~ ~~~ ~~~~~~~~ de Rimokh, ce ~~~~ ~~~ ~~~~~ ~~~~~ ~~ ~~~~~ ~~~~~~~. ~~~~~ ~~~~, ~~’~~~~~~ ~~~~~~~ ~~ ~~~~ ~~~ ~~~ ~~~~~~~~~~~, ~~~~~~ ~~~’~~~ ~~’~~~~~~ ~~~ ~~~~~~ ~~ ~~~~~~ ~~~~~~~-~~~~~, ~~~~~ ~~~~~~~ ~~’~~~~~~ resté trois jours ~~~ ~~~~~ ~~ ~~~~~~ ; ~~~ ~~~~~ ~~~ ~~~~~~~~~, ~~~ ~~~~~ ~~~ ~~~~~~~~~ ~~’~~~~~~~~ ~~~~~~~~~~~~~, ~~~ ~~~~~~~~ ~~~~~~~. ~~’~~~~~~ ~~’~~~~~~~~~ ~~~~~~~~~~~~ ~~~~ ~~~~~~~ ~~~ ~~~~~~~~~ ~~~~~~~~~~. ~~~ ~~~ semblait qu’il ne ~~~~~ ~~~~~~~~~ ~~~~ ~~~ ~~~ faire.\nQuoi ~~~’~~~ ~~~ ~~~~~ ~~~ ~~~~~~ ~~~~~ ~~~~~~~, ~~~~~~ ~~~~~~-~~~~~, ~~~ ~~~~~ ~~~~~~ ~~ ~~~~ ~~~~~ ~~~~~~~~~~~. ~~~ ~~’~~~~~~ ~~’~~~~~~~~~ pas fâché, pour ma part, ~~~~~~ ~~~ ~~~ ~~~~~~. ~~~ ~~~ ~~~~~~~~~ ~~~~~~~~~~ ~~~’~~~ ~~~~~~ ~~~~~~ ~~~ ~~~~~~, ~~~ ~~~’~~~ ~~~ ~~’~~~~~~~~~~~~ ~~~~ ~~~ ~~~~~~~~~~~~ ~~~~ elle.\nComme ~~~ ~~’~~~~~~~~~~~~~ ~~~~~~~~~, ~~~ ~~~~~~ que nous nous ~~~~~~~~~ ~~~~~~ ~~~~~~~~~~~~~~, ~~~~ ~~~~ ~~~~~~~~~~ ~~~ ~~~ ~~~~~~~ ~~~~~~~~~~~~, ~~~’~~~ ~~~~~~~~ ~~~~~~~~~~~ ~~~~~~ ~~~~ ~~~~, ~~~ ~~~~~ ~~~~~~, ~~~ ~~~~ ~~~ ~~~~~~~~ ~~’~~~ ~~~~~~~ ~~~~~~~~ ~~~~~~ d’une dame ou ~~~~~~~~~~~ ~~~~~~~~~, ~~~~~~~~~~~~ ~~~ Monde, ~~~~ ~~~~~ ~~~~~~ ~~~~ ~~~~~~~, ~~~~~ ~~~~ ~~~~~~~~~~~~. ~~~ ~~~~~~~~~ ~~~~~~’~~ ~~~~ ~~~~ ; ~~~~~ ~~~ ~~ ~~~~~~~ ~~~~ ~~~~~~ ~~~~~ ~~ ~~’~~~~~ que je puisse ~~~~~~~~~ ~~~~ ~~~~~~~~~~~~ ~~~ Monde, ~~~ ~~~~~~~~ ~~~~~ ~~~ portrait, ~~~ ~~~~ ~~~~ ~~~~~ ~~~ entretien, ~~~ ~~~ ~~~~~~~~ ~~~~~ ~~~ ~~~~~~ ~~~~~~~ ~~~~~ ~~~ ~~~~~~ ~~~~~~~~ de son cru, ~~~~~ ~~~ ~~~~~~ ~~~~~ ~~~ ~~~~~~~~ ~~~~~~~~~~ ~~~~~~~~~~ ; ~~~~~~~ ~~~~ ~~~~~ ~~~ ~~~~~~~~~ ~~~~~ ~~~~ ~~~~~~ ~~~ ~~~~~~~ ~~~~~, ~~~ ~~~~~ ~~~~~~ ~~~~~~, ~~~~~ ~~~ ~~~~-~~~~~~~~~~~~ ~~~~~~~~, de se soustraire ~~~~ ~~~~~~ ~~~~~~~~. ~~~ ~~~~~~ ~~~~ ~~~ ~~~~~ ~~~~~~~~~~~ ~~~~, ~~~~~~~~~~~, ~~~~~~~~~~~~, ~~’~~~~~~ ~~~~~~~~ ~~’~~~~~~~~~. ~~~ ~~~~ ~~~~ Le Monde ~~~~ ~~ ~~~~ ~~~~~ ~~~~~~~ ~~~~~~~~~~ ~~~~ les positions de ~~~ ~~~~~~~ ~~~~~~~~~~, ~~~, ~~~~~~, ~~~~ ~~~~~~~~~~ ~~~ ~~~ ~~~~~~~~~~~ ; ~~~~ ~~’~~~~ ~~~~~~~ ~~~ ~~~~~~~~ ~~~~~~~~~~~~ ~~~~~~~~~~~ ; ~~~ ~~~~ ~~~~~ ~~~~ ~~~~~~~~~~~ ~~~~ “~~~~~~~~~” ~~~ ~~~~~ ~~~~~ qu’une exécution en ~~~~~~ ~~~ ~~~~~~, ~~~~~ ~~~~~~~~~~~~~ ~~~~~~~~~~. ~~~ ~~~ ~~’~~~ ~~~~ ~~~ ~~~~~ ~~~~~~~~ ~~~ ~~’~~~~~~~~~ ~~~~ ~~’~~~~~~ ~~~~~~~~~~ ~~~~~~~~~~~ ~~~~-~~~~~, ~~~ ~~~~ ~~~ ~~~~~~~~ ~~~~ ~~~~~~ ~~ retweeter avec enthousiasme ~~~ ~~~~~~ ~~~~ ~~~~~~~~~~, ~~~~~~~ ~~~ ~~~~ ~~~~ ~~~ ~~~~~~~~ ~~~~~~~ ~~~~ ~~~~ ~~~~~~~~ ~~~~~~~~~~. ~~~ ~~~ ~~~~~~~~ ~~~~~~ ~~~ ~~’~~~~~~ ~~~~~ ~~~ ~~~~~ ~~~~~ ~~~~ ~~’~~~~~~~~~ de l’échafaud, et ~~~ ~~’~~~~~~ ~~~ ~~~~~~~~~ ~~~~~ ~~~~ ~~~~~ ~~~~~~~ ~~’~~~~~~~~~ ~~~ ~~~~~ entretenir.\nS’ajoute ~~~~ ~~~~~~~ ~~~~~ ~~ ~~~~~~~~, ~~~ ~~~~ ~~~~~, ~~~~ ~~~ ~~~~~~ ~~~~ ~~~~~~~~~ — ~~~ demeurant tout à ~~~~~ ~~~~~~~~, ~~~~~~’~~ ~~~~~~~~ — ~~’~~~~~~ ~~~~~~~~~~~~ Bonjour ~~. Camus, ~~~ ~~~~, ~~~ ~~~~ ~~~~~~ ~~~ ~~~~, ~~~~~ ~~ ~~~~ ~~~~~ ~~~~~~~~~, ~~~~, ~~~~~~~~~~ ~~~~~~ ~~~~~~~ ~~~ trois mots. D’évidence, ~~~~~ ~~~ ~~~~~~~ ~~~~ ~~~~~ ~~~ ~~~~~ ~~~~~~~~~~~~~. ~~~ ~~~ ~~~~~~~ ~~’~~~~~~~~ ~~~~ ~~~ ~~~~~~~, ~~~ ~~~~~~~~~~ ~~~ ~~~ ~~~~~~~~, ~~~~ ~~~~~~~-~~~~~~-~~~~-~~~~~ ~~ ~~~. ~~~ ~~~~~ ~~~~~ s’attendre à un ~~~~~ ~~~~~~~~~. ~~~~~ ~~~ ~~~~~ ~~~~~~~~~~~~ ~~~~ ~~~~~~~~, ~~~~~~~~~, ~~~~ ~~~~~~~~~~ ~~~~~ ~~~~~~~~ ~~~~ ~~~~~~~, ~~~~~ ~~~~~~ ~~~~~~~~~ : ~~~ ~~~~~~~-~~~ ~~~’~~~ ~~~~ ~~~~~~~~ ~~~~~~~~~~ ~~~ ~~~~~~.\nvoir l’entrée du dimanche 13 octobre 2019 et ses 2 images dans Le Jour ni l’Heure


Storm Large gant Pink Martini, e Kraozon, e 2014.\nSusan Storm Tempesta, anavezetoc'h evel Storm Large, bet ganet e Southborough, Massachusetts, d'ar 25 a viz Gouere 1969, zo ur ganerez ha sonaozourez stadunanat. Goude bezañ bet brudet en he bro evel kanerez rock eo troet da ganañ jazz ha traoù a bep seurt, hag e meur a yezh (turkeg, italianeg, galleg) dreist-holl gant al laz Pink Martini, ha kanet he deus bet e Breizh, e Kraozon. Souezhet e vez an dud o welout pegen bras eo (1,82 m), pegen kreñv eo he mouezh, ha penaos e oar, war ul leurenn, fiñval hep sailhat, en ur lakaat an arvesterien da ganañ ganti.\nKanañ a ra ha sevel kanaouennoù abaoe he femp bloaz, emezi. He zad, Henry Large, a oa kelenner war an istor, ha gourdoner skipailh mell-droad ar skol brevez a zarempredas e verc'h. Goude al lise ez eas da New York d'an American Academy of Dramatic Arts ma voe loreet e 1989. E deroù ar bloavezhioù 1990 ez eas da chom da dolead San Francisco, hag e 2002 da Portland (Oregon). En sell e oa da baouez gant ar sonerezh evit mont d'ar Western Culinary Institute, met gwasket e voe warni gant Frank Faillace, perc'henn ur c'hleub rock e Portland ma kanas en ul lazig anvet "The Balls".\nTroet eo gant an div reizh, met ne fell ket dezhi e vefe lâret eo bisexual, gwelloc'h e kav lavarout "sexually omnivorous."\nE 2014 e reas ur bladenn anvet “Le Bonheur”, gant kanaouennoù karantez.\nKanet he deus gant lazoù brasoc'h eget Pink Martini : The New York Pops Orchestra e Carnegie Hall, The Cincinnati Symphony, The Houston Symphony hag, en Iwerzhon, The RTE Concert Orchestra.\nO kanañ And Then You're Gone\nO kanañ Una Notte a Napoli en Aten\nO kanañ e turkeg gant Belkıs Özener en Istanbul.\nO kanañ I've got you under my skin\n↑ (en) He buhezskrid\nAdtapet diwar « https://br.wikipedia.org/w/index.php?title=Storm_Large&oldid=1847557 »


Kilhog sant Per - Wikimammenn\nTi moulerez Sant-Gwilherm, 1909 (p. 26-32)\n◄ Penaos e oe savet kalvar Plougastell Kilhog sant Per Ar groazig vruzunet ►\nKakara… kaa ! Kakarakaa ! Kakaraka !…\nSant Per a yoa kousket en e lochennig, e-kichen dor ar baradoz, pa glevas eur c’hilhog o kana evel-se eus holl nerz e gornailhen. Setu hen o tihuna en eul lamm, hag o sevel en e goaze. Hag e klaskas gouzout pe vare e c’helle beza. « Unan… diou… teir ! Ya, teir heur e c’helle beza. P’eo gwir e kân ar c’hilhog ken abret, me laka e vezo kaer an amzer hizio, deiz gouel bras an Holl-Zent… Gwella ’z eo, avat ! Rak n’eo ket ebat kaout amzer fall… zoken er baradoz. Hum ! kouls eo d’in sevel ! Ne dalv ken d’in chom em gwele, rak ne gouskin ket mui. Ar re goz eveldoun ne reont nemet eur c’housk, koll a rafen va amzer oc’h astenn a-nevez, ha neuze, ar c’hilhog, va mignon koz, a c’hellfe ober gwap eus douger alc’houeziou ar baradoz… Evel-se ’ta, houp !… Er-meaz ! »\nHag e tilammas eus e wele a brins evit mont da dana ar c’houlaouen a yoa en eur c’hantolor aour ; goude e wiskas e zilhad, war e bouezig, evel ma rea pep tra.\nO veza m’edo gouel an Holl-Zent, gouel brasa ar baradoz goude gouel an Dreinded, sant Per a glaskas e zilhad kaera da wiska. Ha bez en doa dilhad kaer, me lavar d’eoc’h.\nNa brao e oa da welet gwisket gant e zae liou aour na veze lakeat nemet d’ar goueliou brasa ! gant e voutouigou voulouz rus, bouklou arc’hant warnezo ! gant e c’houriz seiz gwenn, outi bouchonou aour a-ispilh betek e zaoulin ; war e benn ez oa eur galabousen round, e seiz du, hag a c’holoe dereat e benn moal. En eur ger, pep tra en e wiskamant a yoa evit ar gwella.\nPesketerien Douarnenez o-unan a vije bet lorc’h enno e welet o zant paeron gwisket ken gran. N’o divije ken hen anavezet zoken, ken dishenvel e oa dioc’h an pesketaer a daole gwechall e rouejou war lenn Jenezaret, gant e-dad Jonaz hag e vreur hena Andreaz.\nAbaoue, gwir eo, en doa gounezet tizout betek ar renk uhella, o pesketa tud war eur mor eun tamm mat falloc’h eget hini e vro. Deuet e oa zoken da veza eur mestr gouiziek er vicher zieas-se, p’eo gwir e oa bet lakeat da sturier. Hogen, an amzer-ze a yoa tremenet pell a yoa.\nEpad m’en em wiske, sant Per a rea ar pez a hanver ar beden a galon, evel ma ra bep mintin an holl dud devot : « N’eus forz, a lavare, ma ne vije ket deuet ar c’hilhog d’am dihuna p’edon oc’h en em reustla e spern va nac’hedigeziou heuzus, marteze ne vije ket deuet a geuz d’in, ha neuze, e pe leac’h e vijen-me brema ? N’eo ket er baradoz, a dra-zur, o nan ! e-kichen Judaz, en ifern, an dra-ze avat na laran ket. Mil bennoz d’eoc’h, Doue ma delezus, da veza lakeat ar c’hilhog da gana ! »\nHag e krene e galon baour gant an derzien.\nAn nep a zo oc’h ober peden a galon a c’hell beza leun a youl vat da jom gant Doue ; hogen, kaer en deus, ar spered a zo ken dibarfet, ha n’eus forz peger santel eo an den, ne viro ket outan da c’hournijal ama hag a-hont, zoken epad ar beden. Sonjezonou a bep seurt a deu, evel kelien fall, da laerez diganeomp ar mel a davomp o pleustri ar gwirioneziou kristen.\nHag ar gward galloudus a lavare evel-hen outan e-unan : « Daoust hag e peleac’h en deus kanet ar c’hilhog-se a zo bet bremaïk o tihuna ac’hanoun ?… N’eo keter baradoz ; ama, ganeomp-ni, n’ez eus ket a loened ; n’ema ket ar c’hiz, ha n’eo ket mat e vije, rak, al loened, tro pe dro, a laka droug er re o deus da ober outo, hag awechou zoken e teu ganto komzou ha ne vezont ket implijet en Iliz !… Daoust hag en e vije er-meaz, mitu !… Ya, er-meaz eo e rank beza… Gwelomp.\nHa neuze, krak ! e tigor an draf a yoa en nor, hag e laka e benn er-meaz evit sellet a bep tu.\n— Kakaraka ! Kakarakaa !! Kakarakaaa !!! »\nO welet dremm skedus ha laouen an aotrou sant Per, ar c’hilhog en doa kredet gwelet an heol ; en dro d’ar baradoz an noz a yoa tenval-zac’h.\n— Ne roï ket peoc’h, te ? glabouser zo ac’hanout ! a lavaras sant Per d’ar c’hilhog, kustum ma ’zoa da veza gantan evel eur mignon koz. Peder heur eo, a leverez ? Ha koulskoude, daoust d’in da veza koz, n’em eus ket lakeat eun heur evelato da jench roched ha da wiska va dilhad sul !… Sell ta ! unan bennak a zo ganez, mestouet ?\n— « Ya da, Perig ar Porsier. Me eo am eus diaset ar c’hilhog-ma da zihuna ac’hanoc’h ha da ober evel-se plijadur d’eoc’h, rak hizio, mar ne fazian, ema ho kouel bras. »\nAn diaoul, ar pez fall, eo a gomze evel-se gant e deod melet.\nAr c’hilhog paour a yoa prizoniet etre divreac’h Paol gornek, gag e starde warnan muia ma c’helle, evit ober d’ezan kana.\n— « A ! te eo a zo adarre, loen lous ! Petra glaskez dre ama ? lavar ’ta d’in, pintig noz ! »\n— « O avat, n’oun ket deuet a-ratoz kaer. Edon oc’h ober eur bale dre aze, P’eo gwir evelato e c’houlennit va ali diganen, me lavaro va mennoz, d’eoc’h-hu dreist-oll, rak muioc’h a fizianz am eus ennoc’h eget en holl zent all ; ya, Perig koant, ar wirionez a lavaran. »\n— « Kea atao, teod flour ! »\n— « Ya, ha kredi a ran zoken e teufemp d’en em glevet, hag e rafemp braoik hor c’heusteuren hon daou ! »\n— « En em glevet da ober petra ? »\n— « Dal ! ankounac’heat hoc’h eus adarre ar pez ho poa lavaret en deiz-all ? »\n— « Mar kav d’it emaoun-me o vont da skriva da froudennou evit n’o ankounac’haïn ket, te a fazi, va faotr, hag a fazi kalz zoken. A-walc’h a gaierou am eus-me aze evit miret hanoiou ar rea ya hag a deu dre ar baradoz ! Asa, peadra da goll va zammig penn. Hast buan ta lavaret d’in petra zo a nevez ganez ; setu eur pennad brao a zo oun ama daoubleget. Dont a ray d’in ar boan gein… »\n— « Gwir eo neuze ’ta n’ouzoc’h ket ? C’hoant am boa da vont aze ive eur pennad da welet : lakaat beg va fri, ha netra ken, evit teurel eur zell war ar baradoz kaer n’em eus ket gwelet abaoue an dervez ma oen stlapet er-meaz. Lavaret a reer ez eo bet kaeraet, ez eo sklerijennet brema, nan mui gant an tan-red, mes gant an acétylène. La ! eun aotre vihan ! Pemp minut hepken ! Evit eur wech ! eur wech, ha peoc’h goude ! Ha c’houi neuze a vezo ar c’haera eus ar c’haera sent, hag ar gwella anezo holl !… Ha mea yelo d’hen embanna e pep leac’h goude. »\n— « Nan, mil gwech nan !… Perak ’ta, ginaoueg, n’out ket chomet ennan pa edos ? »\n— « Ze, Perig ar Porsier, n’eo ket eun abeg eo ; hag arabat eo d’eoc’h mont en egar evel-se, den santel ! Me n’em eus c’hoant ebet da ober d’eoc’h teari. »\n— « C’hoant ec’h eus da c’houzout perak n’az lezan ket da lakaat da dreid er baradoz ? Her gouzout mat a rez da-unan ; flear zo ganez war hed eul leo tro-war-dro ! Ya, c’houez ar rostet a zo oc’h da heul ; ha ma vijes, — Doue ra viro ! – lezet da vont er baradoz, ha pa ne ve ken nemet eur pennadig, e vije red epad eur miz, goude-ze, skuba, gwalc’hi ha sec’ha bemdez kement tra gaer a zo aze, evit kas kuit ar c’houez kasaüs a glever ganez, loen lous ! Hag an dra-ze a rofe re a labour d’an elez… Kea, kea pell diouzin !… »\n— « O na c’houi a zo eun den eürus a-zoare !… Eur zant savet uhel eveldoc’h a dlefe evelato beza muioc’h habask ha sederoc’h ouz an dud a renk izel ; ya, me grede an dra-ze betek-hen. »\n— « A ! ya, marvat sur emaoun o vont da lezel ac’hanout da zont ! Ha ma vijen sot a-walc’h d’hen ober, me laka e rafes d’in eun dreuflezen bennak, atao ez peus re nevez ez sac’h, louarn koz ma ’z out ! »\n— « Me, tenna d’eoc’h eur dreuflezen ? O sant benniget ! n’am ana vezit ket mat, war a welan ! Ha penaos e rafen goude m’am bije c’hoant da ober ? Livirit d’in ’ta penaos ? »\n— « Oc’h ober evel ar Breizad-ze, a c’houlenne eveldout ober eur zell er baradoz ; roet e oe d’ezan dioc’h e c’houlen, ha neuze, n’ouzout ket petra reas ? Eur sac’h a yoa gantan. Ac’hanta, teurel a reas e zac’h ebarz. Ha goude e c’houlennas beza lezet da vont d’e gerc’hat. Lezet e oe. Azeza reas warnan ker brao ha tra, re vrao zoken, war va meno rak pa’z is da lavaret d’ezan dont ermeas, e lavaras d’in ken dichek : « Me a zo ama em feadra hag a jomo daoust da bep tra ! » Hag aze ema abaoue ive. Te, Satanaz, a rafe d’in me eun dra bennak evel-se ive. »\n— « Me, aotrou sant Per ? ô ne rafen ket. Me a vezo leal betek penn, hag a vezo, mardazero ! Hennez, Perig, a yoa eun Tregeriad, ha, gouzout a rit, Tregeriz a zo brudet evel filouterien begou flour. »\n— « Emaout oc’h ober gwap, loen lostek ! Gortoz ! gortoz ! mont a ran da ober d’it paea d’in. Me zesko d’it petra eo lavaret droug diwarbenn ar Vretoned ! »\nHa kerkent, krik ! krak ! an nor a zigoras, ha sant Per a astennas e c’har evit rei eun taol troad e r… an diaoul. Mes an diaoul en doa klevet ar c’houez, hag evit tec’het araok an taol e troas prim a gostez. Kement a lans a yoa gant troad ar Porsier, ma’z eas e votezig voulouz rus eus e droad da goueza e-kichenik an diaoul. Paolig na oe ket pell evit he dastum hag he lakaat dindan e gazel gleiz. Starda rea warni zoken gant aon d’he c’holl. Dindan ar gazel-all e starde e gilhog, ar paour kez kilhog, a gane gwasoc’h-gwaz, peadra da regi e gornailhen :\n— « Kakaraka ! Kakarakaa !! Kakarakaaa !!! »\nHa sant Per dipitet a-walc’h, me lavar d’eoc’h, a chaoke etre e zent, « Pebeuz laer ! Kas gantan va botezig voulouz ! Kas gantan va chilhogig ! N’eus ket da lavaret, ar c’hilhog se a zo bet laeret gantan ivez en eun tu bennak. E pe leach ? An dra ze avat n’ouzon ket ! Red e vezo d’in beza war evez eur wech-all. »\nHag o veza n’en doa nemet eur votez, sant Per a gasas eun eal da rei urz da zant Krepin da ober d’ar Porsier eur votez voulouz rus, gant eur boukl arc’hant war c’horre, hervez ar muzulou en doa kemeret war e dreid pell bras a yoa.\nDa c’hedal avat ma vije great e votez, ar zant kez a rankas kuzat e droad noaz dindan e zaë hir livet en aour…\nAdtapet diwar « https://br.wikisource.org/w/index.php?title=Kilhog_sant_Per&oldid=157941 »